ऑस्ट्रेलियाच्या गोल्ड कोस्टमध्ये सुरु असलेल्या राष्ट्रकुल स्पर्धांमध्ये सर्व देशांचे खेळाडू पदकं मिळवण्यासाठी जिवाची बाजी लावत आहेत . मात्र इंग्लंडच्या बास्केटबॉल संघातील जेमील अँडरसन या खेळाडूने , मैदानातचं महिला संघातील आपल्या एका सहाकारी खेळाडूला लग्नाची मागणी घातली आहे . जॉर्जिया जोन्स असं या महिला बास्केटबॉलपटूचं नाव असून…या अनोख्या लग्नाच्या मागणीची क्षणचित्र इंग्लंड बास्केटबॉल संघाच्या ट्विटर हँडलवर प्रसारित करण्यात आली आहेत . बास्केटबॉलच्या दुसऱ्या फेरीत इंग्लंडच्या संघाने कॅमरुनवर ८१ - ५४ अशी मात केली . यानंतर आपल्या सहकाऱ्यांच्या मदतीने जेमील अँडरसनने जॉर्जियाला प्रपोज करण्यासाठी खास प्लान आखला . आपल्यास संघातील सहकारी खेळाडूने आपल्याला लग्नाची मागणी घातल्यानंतर जॉर्जियाच्या चेहऱ्यावरील हावभावही पाहण्यासारखे होते . महत्वाची गोष्ट म्हणजे जॉर्जियाचे वडील व इंग्लंडच्या संघाचे माजी मुख्य प्रशिक्षक जेफ जोन्स यांनीही मान्यता दिलेली आहे . आपल्याला या घटनेची जराशीही कल्पना नव्हती . जेमील आणि त्याच्या सहकाऱ्यांनी मला सरप्राईज देण्याचा चांगला प्लान आखला होता , असं म्हणत जॉर्जियाने जेमिलचं कौतुक केलं . जेमीलनेही आपल्या दोघांच्या आयुष्यात बास्केटबॉलला विशेष महत्व असल्याचं सांगितलं . सध्या राष्ट्रकुल क्रीडा स्पर्धांमध्ये या दोन खेळाडूंच्या प्रेमकहाणीची चर्चा जास्त रंगताना दिसत आहे .


टेलिव्हिजनवरील लाडका मुलगा नैतिक म्हणजे करण मेहरा आणि त्याची पत्नी निशा रावल यांना पुत्ररत्न झाला आहे . हे त्यांचे पहिलेच बाळ आहे . करणने बुधवारी रात्री इन्स्टाग्रामवरून त्याच्या चाहत्यांना ही बातमी दिली . तसेच , त्याने आपल्या नवजात बाळाचा फोटोही शेअर केला . यात त्याच्या मुलाचे चिमुकले पाय दिसतात . त्यावर एक भावनिक संदेशही त्याने लिहिला आहे . ‘या चिमुकल्या पायांनी आमच्या हृदयावर खूप मोठी छाप पाडली आहे . या आनंदाचे शब्दात वर्णन करणं कठीण आहे . या सुंदर मुलाच्या आगमनानंतर आम्ही नव्या प्रवासासाठी सज्ज झालो आहोत . ’ करण आणि निशा टेलिव्हिजन क्षेत्रातील प्रसिद्ध जोडी असून , त्यांच्या लग्नाला पाच वर्षे झाली आहेत . सहा वर्षे एकमेकांना डेट केल्यानंतर त्यांनी लग्न करण्याचा निर्णय घेतला होता . करण गेल्यावर्षी बिग बॉसच्या दहाव्या सिझनमध्ये सहभागी झाला होता . त्यावेळीच निशाने त्यांना बाळ होणार असल्याचे त्याला सांगितले . ‘ये रिश्ता क्या केहलाता है’ मालिकेतील ‘नैतिक’च्या भूमिकेने करणला प्रसिद्धी मिळवून दिली होती . मात्र , आता तो या मालिकेत काम करत नाही . वाचा : भाचा तैमुरचा फोटो बघून मामा रणबीर म्हणतो , ‘कोण आहे हा ? ’ या जोडीने त्यांना बाळ होणार असल्याची बातमी सर्वांना सांगण्यापूर्वीच एक विचित्र चर्चा माध्यमांमध्ये रंगली होती . निशाला बाळ झाले असून , ते लोकांपासून ही बातमी लपवत असल्याची तेव्हा चर्चा होती . निशाने या सर्व बातम्या तेव्हा धुडकावून लावल्या होत्या . अखेर , ऑक्टोबर महिन्यात निशा खरोखरच गरोदर असल्याचं समोर आलं . गेल्या काही महिन्यांमध्ये अनेक टिव्ही कलाकारांच्या घरी पाळणे हलल्याचे पाहायला मिळाले . नोव्हेंबर महिन्यात श्वेता तिवारीने तिच्या दुसऱ्या बाळाला जन्म दिला . अभिनव कोहली या दुसऱ्या पतीपासून तिला रेयांश हा मुलगा आहे . वाचा : स्वतःवरचेच व्हायरल जोक्स जेव्हा रिंकू वाचते… अभिनेता करणवीर वोहरा आणि त्याची पत्नी टीजे सिंधू यांनी ऑक्टोबर महिन्यात जुळ्या मुलींना जन्म दिला . व्हिएन्ना आणि राया बेल्ला अशी त्यांच्या मुलींची नावे आहेत . अभिनेता यश टोन्क फेब्रुवारी महिन्यात दुसऱ्यांदा बाबा झाला . त्याची पत्नी आणि अभिनेत्री गौरीने गोंडस मुलीला जन्म दिला असून तिचे नाव मायरा असे ठेवण्यात आले आहे . यश आणि गौरीला याआधी एक मुलगी आहे .


भाईजान सलमान खान नेहमीच त्याच्या सहकलाकारांची काळजी घेतो . याचा प्रत्यय बऱ्याचदा त्याच्या सहकालाकारांनी शेअर केलेल्या अनुभवांवरुन आला . पण , असेही काही सहकलाकार आहेत ज्यांच्याविषयी या दबंग अभिनेत्याच्या मनात सॉफ्ट कॉर्नर आहे . त्यापैकीच एक नाव म्हणजे अभिनेत्री कतरिना कैफ . सलमान कतरिनाची इतकी काळजी घेतो की , आगामी चित्रपटातील चित्रीकरणादरम्यान काही साहसदृश्यं करण्यापासूनही त्याने तिला रोखल्याची माहिती सूत्रांनी दिली आहे . सध्या सलमान आणि कॅट आगामी ‘टायगर जिंदा है’ या चित्रपटाच्या चित्रीकरणात व्यग्र आहेत . अली अब्बास जफर दिग्दर्शित या चित्रपटाचा काही भाग Essaouira मध्येही चित्रीत केला जातोय . ‘टायगर जिंदा है’च्या निमित्ताने कॅट काही स्टंट्स करताना दिसणार असल्याच्या चर्चा गेल्या काही दिवसांत रंगल्या होत्या . त्यातही तिच्या इन्स्टाग्राम अकाऊंटवरील पोस्ट पाहून ही गोष्ट सर्वांच्याच लक्षात आली होती की , तिचं एक वेगळं रुप या चित्रपटातून पाहता येणार आहे . कतरिनाने पोस्ट केलेले फोटो पाहता ती ‘अंडर वॉटर स्टंट्स’ आणि ‘सर्फिंग’ करत असल्याचंही लक्षात आलं . हे स्टंट्स स्वतःच करुन पाहण्याचं तिने ठरवलंही होतं . तिने त्यासंबंधीचा योग्य तो सरावही केला . पण , सलमानने कतरिनाला असा कोणताही स्टंट करण्यापासू्न रोखलं आहे . तिच्या बाबतीत हा अभिनेता सध्या जरा जास्तच काळजी घेत असून , स्टंट करताना कॅटला काही होऊ नये , असं सलमानला वाटत असल्यामुळे त्याने तिला रोखलं आहे . कतरिनाने स्टंट करण्याऐवजी तिच्या डमीचा वापर करण्यात यावा यासाठी सलमान आग्रही आहे असंही म्हटलं जातंय . त्यामुळे या दबंग अभिनेत्याच्या डोक्यावर अजूनही कतरिनाचेच वारे स्वार आहेत असं म्हटलं जातंय . काही दिवसांपूर्वीच पार पडलेल्या आयफा पुरस्कार सोहळ्यातही या दोघांची केमिस्ट्री चर्चेचा विषय ठरली होती . प्रसारमाध्यमांसमोर कतरिनाला वाढदिवसाच्या शुभेच्छा देण्यापासून ते अगदी तिच्या वाढदिवसाच्या पार्टीच्या निमित्ताने खास बेत आखण्यापर्यंत सलमानचा पुढाकार असल्याचं पाहायला मिळालं होतं . वाचा : … . म्हणून राजेश खन्ना यांनी बदलली होती त्यांच्या वरातीची वाट


दातांचे सौंदर्य हे त्यांच्या आकाराबरोबरच त्यांच्या रंगातही असते . पांढरे शुभ्र दात हे तुमच्या सौंदर्यात कायम भरच घालत असतात . तुमचे हास्य ही तुमच्या व्यक्तीमत्वाची ओळख असते . पण हेच दात जर पिवळे असतील तर ते तुमच्या सौदर्यांला मारक ठरू शकते . सकाळी उठल्यावर आपण दात घासतो . पण दिवसातून आपण अनेक पदार्थ खातो आणि तेव्हा साधी चुळही भरत नाही . पण प्रत्येकवेळी खाल्ल्यावर चूळ भरणे आणि किमान तीन वेळा दात घासणे आवश्यक आहे . नाहीतर तोंडाचा येणारा वास आणि पिवळे दात यांमुळे आपले व्यक्तिमत्त्व खराब दिसण्याची शक्यता असते . आपण दिवसातून अनेकदा विविध टूथपेस्ट कंपन्यांच्या जाहिराती पाहत असतो . आता यातील नेमकी कोणती टूथपेस्ट दातांसाठी चांगली हे मात्र आपल्याला कळत नसते . यावेळी त्यातल्या त्यात आपल्याला चांगली वाटेल अशी टूथपेस्ट वापरावी . पाहुयात घरच्या घरी कोणते उपाय केल्यास ते दातांच्या स्वच्छतेसाठी फायद्याचे ठरु शकतात… * रोज किमान दोनवेळा दात घासा . त्यानंतर लिंबाच्या रसात थोडे पाणी घालून त्याने दातांना चांगला मसाज करा . त्यामुळे दात चमकदार दिसण्यास मदत होईल . * लिंबामध्ये दातांना स्वच्छ करण्यासाठी आवश्यक ते घटक असतात . वाळलेल्या लिंबाच्या सालांची पूड करून ठेवा . ही पूड आपल्या सोयीप्रमाणे दातांवर चोळा . त्यामुळे दात पांढरे शुभ्र होतील . * बेकिंग सोडा आणि लिंबाचे मिश्रण करुन त्याची पेस्ट बनवा . ही पेस्ट टूथब्रशवर घेऊन नेहमीप्रमाणे दात घासा . अगदी कमी वेळात तुमचे दात मोत्यासारखे चमकदार होतील . त्याव्यतिरिक्त दातांची काळजी घेण्याचे आणखीही काही उपाय आहेत . * एक चमचा लिंबाचा रस घेऊन त्यात अर्धा चमचा मीठ घालून त्याने दातांची घासा यामुळे दातांवर अन्नाचे जे कण असतील ते निघून जाऊन दात एकदम स्वच्छ होतील . * दिवसभरात घरात , ऑफीसमध्ये किंवा बाहेर खाल्ल्यानंतर न चुकता चूळ भरा . त्यामुळे दातात अडकलेले अन्नाचे कण वेळच्या वेळी निघून जातात आणि दात स्वच्छ दिसायला लागतात . ( ही बातमी संशोधकांनी केलेल्या वैद्यकीय संशोधनावर तसेच तज्ज्ञांच्या मतांवर आधारित आहे . त्यातील मतांशी ‘लोकसत्ता ऑनलाइन’चा संबंध नाही . त्यामुळे कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


ऑस्ट्रेलियाचा माजी कर्णधार मायकेल क्लार्क निवृत्तीनंतर क्रिकेटपासून दूर असला तरी वैयक्तिक आयुष्यात काहीतरी नवीन शिकण्याचा त्याने प्रयत्न केला . भारत विरुद्ध ऑस्ट्रेलिया कसोटी मालिकेसाठीच्या समालोचक चमूमध्ये मायकेल क्लार्कचा समावेश आहे . त्यामुळे मायकेल देखील सध्या भारतात आहे . पुण्यातील कसोटीत ऑस्ट्रेलियाच्या संघाने भारतीय संघावर दमदार विजय प्राप्त केल्यानंतर बंगळुरूत होणाऱया दुसऱया कसोटीसाठी दोन्ही संघ पूर्णपणे सज्ज झाले आहेत . यादरम्यान , मायकेल क्लार्कने बंगळुरूतील लोकप्रिय ‘टूक - टूक’ रिक्षा चालवण्याचा अनुभव घेतला . मायकेलने आपल्या इंस्टाग्राम अकाऊंटवर व्हिडिओ पोस्ट केला असून त्यात एक रिक्षा ड्रायव्हर मायकेलला रिक्षा चालवण्याचे धडे देत असल्याचे दिसते . रिक्षा ड्रायव्हरकडून सर्व माहिती घेतल्यानंतर मायकेलने बंगळुरूच्या रस्त्यावर रिक्षा चालवण्याचा आनंद देखील लुटला . बंगळुरूत मी टूक - टूक चालवण्यात प्राविण्य मिळवत असून ज्या शहरातून माझ्या प्रवासाची सुरूवात झाली त्या शहरात पुन्हा आल्याने मी खूप आनंदी आहे , असे मायकेलने नमूद केले आहे . मायकेल क्लार्कने आपल्या क्रिकेट करिअरची सुरूवात २००४ साली बंगळुरूच्या चिन्नास्वामी स्टेडियममधूनच केली होती . क्लार्कने आपल्या पहिल्याच कसोटीत शतकी कामगिरी केली होती . भारत विरुद्ध ऑस्ट्रेलिया विरुद्धची दुसरी कसोटी येत्या ४ मार्चपासून बंगळुरूत खेळवली जाणार आहे . रिक्षा चालवण्याच्या अनुभवासोबतच मायकेलने भारतीय संघाचा कर्णधार विराट कोहलीची भेट घेतल्यानंतरचाही एक फोटो इंस्टाग्रामवर पोस्ट केला आहे . विराट कोहलीच्या नेतृत्त्वाखाली भारतीय संघ ऑस्ट्रेलियाविरुद्ध एकूण ४ कसोटी कसोटी सामने खेळणार असून मालिकेत ऑस्ट्रेलियाने १ - ० अशी आघाडी घेतली आहे .


भारतीय क्रिकेट संघाचा माजी कर्णधार महेंद्रसिंग धोनी लवकरच तामिळ ही भाषासुद्धा शिकणार आहे . काल एका सामन्याच्यावेळी नाणेफेक करत असताना त्याने त्याच्या तामिळ चाहत्यांना असे आश्वासन दिले आहे . नाणेफेक करताना त्याने तामिळ भाषेत बोलण्याचा प्रयत्न केला . त्यावेळी त्याने मी जेंव्हा पण आयपीएल खेळतो त्यावेळी चेन्नईकडून खेळत असताना तमिळ शिकण्याचा प्रयत्न करत असतो . मी परत एकदा तमिळ शिकण्यासाठी प्रयत्न करतो आहे आणि मला आशा आहे की , मी पुढच्या आईपीलच्या सामन्यांपर्यंत तमिळ नक्की शिकेल . दरम्यान , सध्या भारत आणि इंग्लंड कसोटी मालिका चालू असताना भारताचा माजी कर्णधार महेंद्रसिंग धोनी आराम करत आहे . धोनी या दिवसामध्ये आपल्या चाहत्यांना भेटण्यासाठी वेळ देत आहे . यादरम्यान , धोनी काल तिरुनलवेलीतील भारतीय सिमेंट कंपनीच्या मैदानावर पोहोचला . तेथे त्याला पाहून चाहत्यांना प्रचंड आश्चर्याचा धक्का बसला होता . यावेळी मदुरा पँथर्स आणि कोवई किंग्सच्या दरम्यान सामना चालू होता . या सामन्यात धोनीने नाणेफेकही केली . धोनी आणि चेन्नईचे खुप चांगले नाते आहे . आयपीलमध्येही धोनी चेन्नईकडूनच खेळतो . त्यामुळे एक वेगळ्याच प्रकारचे संबध तमिळ लोकांसोबत जुळले असल्याने त्याची तमिळ भाषा शिकण्याची इच्छा आहे .


माणसाने माणसासारखं वागलं पाहिजे . जात - पात ही मानवानेच निर्मिली आहे . आज भारतातून पोलिओ हद्दपार झाला म्हणून आपण मिरवतो , तशी जात नाही का हद्दपार होऊ शकत ? असा सवाल करत राष्ट्रीय पारितोषिक विजेते दिग्दर्शक नागराज मंजुळे यांनी केला आहे . ‘शिवाजी अंडरग्राऊंड इन भीमनगर मोहल्ला’ या बहुचर्चित नाटकाच्या ७००व्या प्रयोगाच्या निमित्ताने नागराज यांनी आपले विचार व्यक्त केले . मुंबईतील माटुंगा येथील यशवंतराव नाट्यगृहात प्रेक्षकांच्या उत्स्फूर्त प्रतिसादात ‘शिवाजी अंडरग्राऊंड इन भीमनगर मोहल्ला’ या नाटकाचा ७०० वा प्रयोग पार पडला . शुभारंभाच्या प्रयोगापासूनच चर्चेत राहिलेल्या ‘शिवाजी अंडरग्राऊंड इन भीमनगर मोहल्ला’ या नाटकाने मागील सहा वर्षांमध्ये विविध ठिकाणी प्रयोग करीत ७०० प्रयोगांचा टप्पा गाठला आहे . नागराज मंजुळेंखेरीज निर्माता - अभिनेता भरत जाधव , अखिल भारतीय मराठी नाट्य परिषदेचे अध्यक्ष प्रसाद कांबळी , आमदार दिलीप मोहिते - पाटील हे सुद्धा या प्रयोगाला उपस्थित राहून ‘शिवाजी अंडरग्राऊंड इन भीमनगर मोहल्ला’च्या टिमच्या पाठीवर कौतुकाची थाप मारली . वाचा : स्वप्नील जोशी करणार आयपीएलच्या अंतिम सामन्याचे समालोचन एकविसाव्या शतकातही आपण जाती - पातीचं राजकारण करतोय याची घृणा येत असल्याचं सांगत नागराज म्हणाले की , ‘जातीला मी माझा खूप मोठा शत्रू मानतो . ‘शिवाजी अंडरग्राऊंड इन भीमनगर मोहल्ला’ हे नाटक छत्रपती शिवाजी महाराज आणि महामानव डॉ . बाबासाहेब आंबेडकर यांचे थोर विचार आजच्या पिढीपर्यंत पोहोचवण्याचं कार्य करीत आहे . आजच्या पिढीला याच विचारांची खरी गरज आहे . या दोन थोर व्यक्तींनी कधीच जात - पात , धर्मभेद बाळगला नाही . हे नाटक पाहताना माझे डोळे पाणावले . कारण या नाटकातील विचार थेट हृदयाला भिडणारे आहेत . ’ २०१२ मध्ये रंगभूमीवर अवतरलेलं ‘शिवाजी अंडरग्राऊंड इन भीमनगर मोहल्ला’ हे नाटक सारा एंटरटेन्मेंट , रंगमळा आणि विद्रोही शाहिरी जलसा यांची प्रस्तुती आहे . भगवान मेदनकर या नाटकाचे निर्माते आहेत . राजकुमार तांगडे यांनी लिहिलेल्या या नाटकाचं दिग्दर्शन नंदू माधव यांनी केलं आहे . कैलास वाघमारे , मीनाक्षी राठोड , संभाजी तांगडे , प्रवीण डाळींबकर , अश्विनी भालेकर , मधुकर बिडवे , राजू सावंत , श्रावणी तांगडे आदींच्या यात भूमिका आहेत .


क्रीडा मंत्रालयाच्या कृती दलाच्या पहिल्या बैठकीत निर्णय रिओतील निराशाजनक कामगिरीनंतर पुढील ऑलिम्पिक स्पर्धामध्ये भारतीय खेळाडूंची कामगिरी सुधारावी , याकरिता केंद्रीय क्रीडा मंत्रालयाने स्थापन केलेल्या कृती दलाची पहिली बैठक शुक्रवारी पार पडली . या बैठकीत २०२०चे टोकियो ऑलिम्पिक हे प्रमुख लक्ष्य निश्चित करण्यात आले असून त्यासाठी कृती आराखडा तयार करण्यावर भर देण्यात आला . ऑलिम्पिक सुवर्णपदक विजेता अभिनव बिंद्रा , राष्ट्रीय बॅडमिंटन प्रशिक्षक पुल्लेला गोपीचंद आणि माजी हॉकी कर्णधार वीरेन रस्किन्हा यांचा या कृती दलात समावेश आहे . टोकियो ऑलिम्पिक स्पध्रेसाठी कृती योजना तयार करणे हे प्रमुख ध्येय या तिघांवर सोपवण्यात आले आहे . याबाबत रस्किन्हा म्हणाला , ‘‘पहिल्यांदाच आमची बैठक झाली आणि हाती असलेल्या वेळेत योजनांची अंमलबजावणी कशी करता येईल , यावर चर्चा करण्यात आली . टोकियो ऑलिम्पिक हे आमचे पहिले लक्ष्य असून माझ्यासह गोपीचंद आणि अभिनव यांच्याकडे ती जबाबदारी आहे . ’’ बिंद्रा , गोपीचंद आणि रस्किन्हा या तीन माजी खेळाडूंसह या कृती दलात पाच सदस्यांचा समावेश आहे . बलदेव सिंग , जी . एल . खन्ना , पत्रकार राजेश कार्ला आणि गुजरात साइचे महासंचालक संदीप प्रधान यांचा समावेश आहे . ‘‘प्रधान , ओम पाठक आणि बलदेव सिंग हे २०२४ आणि २०२८च्या ऑलिम्पिक योजनेचे प्रमुख असतील . राजेश कार्ला आणि जी . एल . खन्ना हे त्यांना सहकार्य करतील , परंतु टोकियो ऑलिम्पिक हे आमचे प्राधान्य आहे , ’’ असे रस्किन्हाने सांगितले .


रांची : ' बंगळूर कसोटीदरम्यान निर्माण झालेला वाद तिथेच संपला आहे . आता आमचे लक्ष पुढील सामन्यावर आहे . त्याच मुद्यावरून वाद घालत बसणे अनावश्यक आहे , ' असे मत भारतीय क्रिकेट संघाचा कर्णधार विराट कोहली याने आज ( बुधवार ) व्यक्त केले . भारत आणि ऑस्ट्रेलियादरम्यान रांचीमध्ये उद्यापासून ( गुरुवार ) तिसऱ्या कसोटी सामन्यास सुरवात होत आहे . बंगळूर कसोटीमध्ये पंचांनी बाद दिल्यानंतर ऑस्ट्रेलियाचा कर्णधार स्टीव्ह स्मिथने ड्रेसिंग रूममधून ' डीआरएस ' विषयी संकेत घेण्याचा प्रयत्न केला होता . मैदानावरील पंच आणि भारतीय खेळाडूंनी या कृतीवर आक्षेप घेतला . त्यानंतर पंचांनी स्टीव्ह स्मिथला मैदान सोडण्याचे आदेश दिले होते . या प्रकरणी सामना संपल्यानंतर कोहलीने ऑस्ट्रेलिया आणि स्मिथवर फसवणुकीचा आरोप केला होता . त्यानंतर भारतीय क्रिकेट नियामक मंडळ आणि ' क्रिकेट ऑस्ट्रेलिया ' ने एकमेकांवरील आरोप आणि टीका मागे घेत क्रिकेटवर लक्ष केंद्रीत केले . या पार्श्वभूमीवर सामन्याच्या पूर्वसंध्येस झालेल्या पत्रकार परिषदेत कोहली म्हणाला , " बंगळूर कसोटीतील त्या घटनेसंदर्भात बरेच काही लिहिले आणि बोलले गेले आहे . आता उर्वरित सामन्यांवर पुन्हा लक्ष केंद्रीत झाले पाहिजे , असे मला वाटते . बंगळूरमध्ये जे काही झाले , ते तिथेच संपले आहे . आम्ही आता रांचीमध्ये आहोत आणि आमचे पूर्ण लक्ष पुढील सामन्यावरच आहे . अर्थात , बंगळूर कसोटीनंतर मी जे काही वक्तव्य केले होते , त्याचा मला पश्चाताप होत आहे , असे नाही . पण त्याच गोष्टीवर सतत चर्चा करणेही मूर्खपणाचे आहे . या दोन सामन्यांमध्ये पुरेसा अवधी होता . त्यामुळे या कालावधीमध्ये क्रिकेटवर लक्ष केंद्रीत करण्यापेक्षा त्याच वादावर चर्चा करणे अनावश्यक आहे . ' ' बंगळूर कसोटीमध्ये संघ अडचणीत असताना दुसऱ्या डावात के . एल . राहुल , चेतेश्वर पुजारा आणि अजिंक्य रहाणे यांनी फलंदाजीच्या तंत्रात किंचित बदल करत ऑस्ट्रेलियन गोलंदाजांना समर्थपणे तोंड दिले . याचे कोहलीने कौतुक केले . " पुजाराने त्याच्या फलंदाजीच्या शैलीत थोडा बदल केला . रहाणेनेही ' कव्हर्स ' मधून फटका मारण्यावर नियंत्रण राखले . या गोष्टी बाहेरून दिसताना छोट्या वाटतात ; पण यामुळे फलंदाजीत किती फरक पडला , हे निकालावरून दिसतच आहे , ' ' असे कोहली म्हणाला . एखादी खेळपट्टी पाहून त्याचे नेमके स्वरूप कसे असेल , असे ठामपणे सांगू शकणारा क्रिकेटपटू माझ्या पाहण्यात नाही . खेळपट्टीवर चेंडू किती स्विंग होईल किंवा फिरकी गोलंदाजांना किती मदत मिळेल , याचे भाकीत करणे अवघड असते . हवामान , खेळपट्टीचे स्वरूप , चेंडूची स्थिती वगैरे अनेक घटक असतात . - विराट कोहली , भारतीय संघाचा कर्णधार


तरुण आणि गुणवान खेळाडूंवर अवलंबून असलेल्या ' दिल्ली डेअरडेव्हिल्स ' च्या संघाला ' आयपीएल ' च्या दहाव्या मोसमाची बाद फेरी गाठण्याच्या शर्यतीतून अखेर बाहेर पडावे लागले . यंदाच्या मोसमामध्ये दिल्लीच्या कामगिरीत सातत्याचा अभाव होता आणि याचाच फटका त्यांना बसला . आतापर्यंत ' आयपीएल - 10 ' मध्ये केवळ ' मुंबई इंडियन्स ' ने बाद फेरीतील स्थान निश्चित केले आहे . यंदाच्या ' आयपीएल ' मध्ये आता केवळ सातच साखळी सामने शिल्लक आहेत . ' मुंबई इंडियन्स ' वगळता बाद फेरीमध्ये अन्य तीन जागांसाठी चुरस आहे . मुंबई इंडियन्स : ( 12 सामन्यांत 9 विजय ; 18 गुण ) ' आयपीएल ' च्या गेल्या आठ मोसमांपैकी सात वेळा मुंबईने बाद फेरी गाठली आहे . पण बहुतांश वेळा त्यांना शेवटच्या सामन्यापर्यंत बाद फेरी गाठण्याची प्रतीक्षा करावी लागली होती . यावेळी त्यांनी सुरवातीपासूनच सातत्यपूर्ण कामगिरी करत बाद फेरीतील स्थान निश्चित केले आहे . आता पहिल्या दोन संघांमध्ये राहण्यासाठी त्यांना निव्वळ धावगतीकडे लक्ष द्यावे लागणार आहे . ' कोलकता नाईट रायडर्स ' आणि ' रायझिंग पुणे सुपरजायंट्स ' ने त्यांचे उर्वरित सर्व सामने जिंकले , तर निव्वळ धावगतीमुळे मुंबईला तिसऱ्या स्थानावर जावे लागू शकेल . कोलकता नाईट रायडर्स : ( 12 सामन्यांत 8 विजय ; 16 गुण ) रॉयल चॅलेंजर्स बंगळूरवर दणदणीत विजय मिळवून कोलकत्याने निव्वळ धावगती उंचावत बाद फेरी गाठण्याच्या लक्ष्याच्या दिशेने आणखी एक पाऊल टाकले . आता अंतिम चार संघांमध्ये दाखल होण्यासाठी कोलकत्याला एकाच विजयाची गरज आहे आणि त्यांचे दोन सामने शिल्लक आहेत . अर्थात , हे उर्वरित दोन्ही सामने कोलकत्याने गमावले , तरीही बाद फेरी गाठण्याची संधी त्यांना असेल . ' सनरायझर्स हैदराबाद ' किंवा ' किंग्ज इलेव्हन पंजाब ' ला त्यांच्या शिल्लक सामन्यांपैकी एका सामन्यात जरी पराभव स्वीकारावा लागला , तरीही कोलकता बाद फेरीत दाखल होईल . निव्वळ धावगतीच्या जोरावर कोलकत्याला पहिल्या दोन संघांमध्येही स्थान मिळू शकते . रायझिंग पुणे सुपरजायंट्स : ( 12 सामन्यांत 8 विजय ; 16 गुण ) यंदाच्या ' आयपीएल ' मधील पहिल्या चार सामन्यांमध्ये पुण्याच्या संघाला तीन पराभव स्वीकारावे लागले होते . त्यानंतर पुण्याच्या संघाने कामगिरी उंचावत बाद फेरीच्या दिशेने भक्कम वाटचाल केली आहे . गेल्या आठ सामन्यांमध्ये पुण्याने सात विजय मिळविले आहेत . उर्वरित दोन सामन्यांपैकी एका सामन्यातही विजय मिळविला , तरीही पुण्याचे बाद फेरीतील स्थान निश्चित होईल . तसेच , हैदराबाद किंवा पंजाबचा एका सामन्यातही पराभव झाला , तरीही पुण्याचा संघ अंतिम चारमध्ये जाऊ शकेल . सनरायझर्स हैदराबाद : ( 13 सामन्यांत 7 विजय ; 15 गुण ) बलाढ्य मुंबईला पराभूत करून हैदराबादने बाद फेरी गाठण्याची आशा कायम राखली . आता त्यांचा एकच सामना शिल्लक आहे . गुजरात लायन्सविरुद्धच्या या सामन्यात हैदराबादने विजय मिळविला , तर ते बाद फेरीत जातील . पंजाबच्या उर्वरित तीन सामन्यांपैकी एका सामन्यातही त्यांचा पराभव झाला , तरीही हैदराबादला संधी मिळेल . पहिल्या दोन संघांमध्ये स्थान मिळविण्यासाठी हैदराबादने गुजरातवर विजय मिळविणे आणि कोलकता व पुण्याने त्यांचे उर्वरित दोन्ही सामने गमावणे गरजेचे असेल . किंग्ज इलेव्हन पंजाब : ( 11 सामन्यांत 5 विजय ; 10 गुण ) पंजाबसाठी आता उर्वरित तीनही सामन्यांत विजय मिळविणे अत्यावश्यक आहे . पण तीनही सामने हे कोलकता , मुंबई आणि पुणे या सध्याच्या ताकदवान संघांविरुद्ध आहेत . स्पर्धेतून बाहेर पडलेल्या गुजरातकडून झालेला पराभव पंजाबसाठी धोकादायक ठरला . दिल्ली डेअरडेव्हिल्स : ( 11 सामन्यांत 4 विजय ; 8 गुण ) हैदराबादने मुंबईचा पराभव केल्यामुळे दिल्लीच्या संघाच्या आशा संपुष्टात आल्या . ' आयपीएल ' ला सुरवात होताना ज्या मूळ आठ फ्रॅंचायझी होत्या , त्यापैकी दिल्ली आणि बंगळूरच्याच संघाला आतापर्यंत एकदाही विजेतेपद मिळविता आलेले नाही . किंबहुना , दिल्लीला एकदाही अंतिम फेरी गाठता आलेली नाही . दिल्लीचे तीन सामने शिल्लक आहेत . हे तीनही जिंकले , तरीही त्यांना जास्तीत जास्त पाचव्या क्रमांकापर्यंत झेप घेता येईल . गुजरात लायन्स : ( 12 सामन्यांत 4 विजय ; 8 गुण ) गेल्या ' आयपीएल ' मध्ये गुजरातच्या संघाने साखळी फेरीत अव्वल स्थान मिळविले होते . पण यंदा त्यांना दोन सामने शिल्लक असतानाच स्पर्धेबाहेर पडावे लागले . आता दोन्ही सामने जिंकले , तरीही त्यांच्या स्थानावर परिणाम होणार नाही . पुढच्या ' आयपीएल ' मध्ये गुजरातच्या संघाला स्थान नसेल , असे आतापर्यंतच्या घडामोडींवरून नक्की आहे . त्यामुळे शेवटचे दोन सामने जिंकून तरी सुखद समारोप करण्याची गुजरातच्या संघाची इच्छा असेल . रॉयल चॅलेंजर्स बंगळूर : ( 13 सामन्यांत 2 विजय ; 5 गुण ) विराट कोहली , ख्रिस गेल , एबी डिव्हिलर्स , शेन वॉटसनसारखे तगडे खेळाडू असतानाही बंगळूरला सर्वच स्पर्धांमध्ये अपयशाचा सामना करावा लागला . आतापर्यंत बंगळूरला एकदाही विजेतेपद मिळविता आलेले नाही . स्पर्धेच्या सुरवातीच्या टप्प्यात विराट कोहली आणि डिव्हिलर्स दुखापतींमुळे संघाबाहेर होते . त्यांच्या अनुपस्थितीत बंगळूरला चांगली सुरवात करता आली नाही आणि नंतरही लय सापडलीच नाही . त्यामुळे गेल्या दहा वर्षांत प्रथमच बंगळूरला तळाच्या स्थानावर समाधान मानावे लागले .


जागतिक बॅडमिंटनच्या दुहेरीतही भारताची ताकद वाढत असल्याची प्रचिती देत राष्ट्रकुल क्रीडा मिश्र सांघिक बॅडमिंटन स्पर्धेत भारताने सुवर्णपदक पटकावले . भारताने ही स्पर्धा प्रथमच जिंकली आहे . साईना किंवा सिंधूने दुहेरीत न खेळता भारत जिंकल्याने हे यश महत्त्वाचे ठरले आहे . गेली कित्येक वर्षे दुहेरीतील अपयशामुळे भारतास मिश्र सांघिक बॅडमिंटन स्पर्धेत हार पत्करावी लागत होती . मात्र या वेळी मलेशियाविरुद्धच्या अंतिम लढतीत सात्विक साईराज रानकिरेड्डी - अश्विनी पोनप्पाने मिश्र दुहेरीच्या लढतीतील निर्णायक गेम चार गुणांच्या पिछाडीनंतर जिंकला . वैयक्तिक स्पर्धा नजीक येत असताना बहरलेल्या किदांबी श्रीकांतने एकेरीची लढत सहज जिंकत भारताची आघाडी वाढवली . त्याने ही स्पर्धा दोनदा जिंकलेल्या ली चाँग वेई याला हरवले . चिराग शेट्टी - सात्विकने पुरुष दुहेरीची लढत गमावली ; पण भारतीय बॅडमिंटनच्या प्रगतीची वाटचाल सुरू केलेल्या साईना नेहवालने महिला एकेरीची लढत तीन गेममध्ये जिंकत भारताचे सुवर्णपदक निश्चित केले . साईनाने दुसरा चुरशीचा गेम गमावला ; पण अन्य दोन गेममध्ये मिळून २० गुणच गमावले होते . श्रीकांत आणि साईनाचा विजय अपेक्षितच होता , त्यामुळे विजयाचे खरे श्रेय मिश्र दुहेरीतील यशास द्यायला हवे . या लढतीचे दडपण नवोदित सात्विकवर येत होते . त्यामुळेच अश्विनीने सातत्याने सहकाऱ्याशी बोलत त्याला चांगल्या कामगिरीसाठी प्रेरित केले . त्याचबरोबर तिच्या फ्लिक सर्व्हिसनी मलेशियाच्या जोडीचा कस पाहिला . तिच्या प्रेरणेमुळे सात्विकनेही काही क्रॉस कोर्टस् ड्राइव्ह करीत भारताची बाजू भक्कम केली .


भारताचे तिसरे वैयक्तिक सुवर्णपदक उद्योन्मुख खेळाडू अनीश भानवालाने भारताला कनिष्ठ विश्वचषक नेमबाजी स्पर्धेत तिसरे वैयक्तिक सुवर्णपदक जिंकून दिले . १५ वर्षीय अनीशने पुरुषांच्या २५ मीटर रॅपिड फायर पिस्तूल प्रकारात बाजी मारली . सर्वाधिक गुणांसह अंतिम फेरीत प्रवेश करणाऱ्या अनीशसमोर अनहाद जवांदा आणि राजकनवर सिंग संधू या भारतीय खेळाडूंसह चीनच्या खेळाडूंचे तगडे आव्हान होते . मात्र , अनीशने २९ गुणांसह सुवर्णपदक निश्चित केले . चीनच्या चेंग झिपेंग ( २७ ) आणि झँग ज्युमिंग ( २३ ) यांना अनुक्रमे रौप्य व कांस्यपदकावर समाधान मानावे लागले . अनीशच्या या सुवर्णवेधासह भारताने पदकतालिकेत दुसरे स्थान कायम राखले आहे . भारताच्या खात्यात ६ सुवर्ण , ३ रौप्य आणि ६ कांस्य अशी एकूण १५ पदक आहेत . १७ पदकांसह चीन अव्वल स्थानावर आहे . पुरुषांच्या २५ मीटर रॅपिड फायर पिस्तूल सांघिक गटात भारताला रौप्य आणि कांस्यपदक जिंकण्यात यश आले . अनीश , अनहाद आणि आदर्श सिंग या संघाने रौप्य , तर राजकनवर , जप्त्येश सिंग जसपाल आणि मनदीप सिंग या संघाने कांस्यपदक जिंकले .


चॅम्पियन्स करंडकात पाकिस्तानने अंतिम फेरीत भारतावर मात करत विजेतेपदावर आपलं नाव कोरलं . अंतिम फेरीत अनपेक्षित निकालाला सामोरं जाव लागल्यामुळे भारतीय चाहते एकीकडे आपल्या संघावर नाराज आहेत मात्र पाकिस्तानमध्ये सध्या आनंदाच वातावरण पहायला मिळतंय . चॅम्पियन्स करंडक विजेत्या संघाचं मंगळवारी पाकिस्तानात आगमन झालं . यावेळी कर्णधार सरफराज अहमदच्या स्वागतासाठी त्याच्या घराबाहेर हजारो चाहत्यांनी गर्दी केली होती . उपांत्य आणि अंतिम सामन्यात सरफराजच्या खेळाचं सर्वांनीच कौतुक केलं होतं . विशेषकरुन कर्णधार म्हणून अंतिम सामन्यात रचलेले डावपेच , क्षेत्ररक्षणातले बदल हे एखाद्या कसलेल्या कर्णधाराला साजेसे होते . त्यातच अंतिम सामन्यात सरफराजने ५ झेल घेत आपली यष्टीरक्षणाची बाजूही चोखरित्या बजावली . या विजयाचं सेलिब्रेशन करण्यासाठी पाकिस्तानी चाहते रस्त्यावर उतरलेले पहायला मिळाले . सरफराजच्या कराची येथील घराबाहेर पाकिस्तानी चाहते चक्क बंदुका घेऊन उतरले आणि त्यांनी आनंदाच्या भरात हवेत गोळीबारही केला . यादरम्यान एका पत्रकाराला गोळी लागल्यामुळे त्याला रुग्णालयात उपचारासाठी दाखल केलं . याशिवाय १२ लोकं या प्रकारात जखमी झाल्याचं कळतंय . अंतिम सामन्यात पाकिस्तानने प्रथम फलंदाजी करताना भारताला ३३९ धावांचं आव्हान दिलं होतं . ज्याचा पाटलाग करता करता भारतीय संघ अवघ्या १५८ धावांमध्ये तंबूत परतला होता . या सामन्यात हार्दीक पांड्याचा अपवाद वगळता सर्व रथी महारथी फलंदाज सपशेल अपयशी ठरले होते . पाकिस्तानकडून मोहम्मद आमीर आणि हसन अली यांनी ३ - ३ बळी घेतले होते तर शादाब खान आणि जुनैद खान यांनी प्रत्येकी २ आणि १ बळी घेत आमीरला चांगली साथ दिली होती .


शरीरात पाणी साठून राहणे ही एक समस्या आहे . यामुळे रक्ताभिसरण प्रक्रिया , शरीरातील पेशी आणि इतर गोष्टींना अडथळा निर्माण होतो . शरीरातील जास्त भाग हा पाण्याने व्यापलेला असतो असे म्हणत असतानाच या पाण्याचे प्रमाण गरजेपेक्षा जास्त झाले तर ते धोक्याचे असते . आता शरीरात पाणी नेमके असते कुठे असा प्रश्न तुम्हाला पडला असेल . तर शरीरातील रक्त , हाडे , स्नायू आणि विविध अवयवांमध्ये हे पाणी असते . शरीराची क्रिया योग्यरितीने होण्यासाठी पाण्याची आवश्यकता असते . मात्र काहीवेळा हे पाणी जास्त प्रमाणात साचल्याने त्याचा आरोग्याला त्रास होऊ शकतो . अशावेळी विनाकारण एखाद्या अवयवाला सूज येणे किंवा शरीराचा एखादा भाग दुखणे यांसारख्या समस्या जाणवू शकतात . काही वेळासाठी शरीरातील एखाद्या भागात पाणी साठणे ठीक आहे . त्याचा म्हणावा तितका त्रासही होत नाही मात्र हे पाणी दिर्घकाळासाठी साठून राहणे धोक्याचे असते . आता हे पाणी साठण्यामागची नेमकी कारणे काय आहेत ते पाहूया… १ . आहार मीठ हा आहारातील अतिशय महत्त्वाचा घटक आहे . पदार्थाला चव आणण्यासाठी तसेच शरीरातील क्रिया सुरळीत चालण्यासाठी त्याचा उपयोग होतो . पण आपल्याला उत्तम आरोग्यासाठी मीठ कमी प्रमाणात गरजेचे असते . मात्र आपण जास्त प्रमाणात मीठ खातो आणि त्यामुळे शरीरात पाणी साठून राहते . यामुळे नकळत वजन वाढण्यास सुरुवात होते . काय कराल – आहारातील मीठाचे प्रमाण कमी करावे . दिवसभरात एक टेबल स्पून मीठ पुरेसे असते . याला आणखी एक पर्याय म्हणजे आहारात औषधी वनस्पती आणि मसाल्यांचा वापर वाढवणे . यामध्ये काही प्रमाणात व्हिनेगर , लिंबाचा रस , कांदा , लसूण , आले , मिरपूड यांचा वापर करु शकतो . २ . जीवनशैली दिर्घकाळ बसून राहणे किंवा उभे राहणे शरीरात पाणी साठण्याचे आणखी एक कारण असू शकते . याचा तुमच्या शरीरावर परिणाम होतो जो तुम्हाला सहज दिसूनही येऊ शकतो . टाचांना आणि पायांना सूज येणे ही त्याची लक्षणे आहेत . काय कराल – तुम्हाला तुमच्या नोकरीमुळे दिवसभर बसून रहावे लागत असेल तर ठराविक काळाने ब्रेक घेणे गरजेचे असते . यामध्ये ऑफीसमधून बाहेर जात एक राऊंड मारुन यावा . हे करताना लिफ्टचा वापर न करता जिन्यांचा वापर करावा . आठवड्यातून तीन वेळा १५ मिनिटे ते ३० मिनिटे इतका वेळ व्यायाम करणे गरजेचे आहे . ३ . औषधोपचार काही औषधे शरीरात पाणी साठून राहण्यास कारणीभूत ठरतात . यामध्ये मुख्यतः मानसिक आजारांची औषधे , केमोथेरपी , रक्तदाबावरील औषधांचा समावेश असतो . त्यामुळे तुम्ही कोणती औषधे घेत असाल तर ते वेळीच समजून घ्या . काय कराल – तुमच्या डॉक्टरांशी औषधांबद्दल बोलून योग्य ती माहिती करुन घ्या . शरीराच्या कोणत्या भागावर सूज आली असल्यास डॉक्टरांशी वेळीच त्याबाबत सल्लामसलत करा . ४ . हार्मोन ज्या महिलांना लवकर मेनोपॉज येतो त्यांच्यामध्ये सूज येण्याचे प्रमाण जास्त असते . मेनोपॉजमुळे पाणी साठणे , आतड्यांच्या तक्रारी आणि पित्त यांसारखे त्रास होतात . शरीरातील इस्ट्रोजनची पातळी कमी किंवा जास्त झाल्यास शरीरात पाणी साचण्याची शक्यता असते . काय कराल – ज्या आहारमुळे गॅसेस किंवा सूज येते तो आहार बदला . त्यानेही तुमची शरीरात पाणी साठण्याची समस्या कमी होत नसल्यास आहारतज्ज्ञांचा सल्ला घ्या . यावर वेळीच योग्य ते उपाय होणे आवश्यक असते .


अनुष्का शर्माची निर्मिती असलेल्या ‘फिल्लौरी’ या चित्रपटावर सेन्सॉरची नजर पडली आहे . या चित्रपटातील एका दृश्यावर सेन्सॉरने आक्षेप घेत ते दृश्य चित्रपटातून वगळण्याचा सल्ला दिला आहे . चित्रपटातील एका दृश्यामध्ये अभिनेता सूरज शर्मा बाथटबमध्ये ‘शशी’च्या भटकत्या आत्म्याला पाहून घाबरतो आणि त्या भितीने तो हनुमान चालिसेचा जप करण्यास सुरुवात करतो , असे दृश्य दाखवण्यात आले आहे . याच दृश्यावर हरकत घेत सेन्सॉरने चित्रपटातून ते दृश्य काढून टाकण्यास सांगितले . हनुमान चालिसेचा सतत जप केल्यामुळे ते भूत जाईलच असे नाही . त्यामुळे या दृश्यातून अंधश्रद्धेस सुद्धा वाव मिळू शकतो , म्हणूनच या दृश्याला सेन्सॉरची हरकत आहे . त्यासेबतच या दृश्यामुळे अनेकांच्या धार्मिक भावना दुखावल्या जाऊ शकतात , असेही कारण देण्यात येत आहे . ‘द क्वींट’ला सूत्रांनी दिलेल्या माहितीनुसार , ‘या चित्रपटातील हनुमान चालिसा हटवण्यात आली असून , आता अभिनेता सूरज शर्मा हनुमान चालिसा नव्हे तर कोणत्यातरी एका मंत्राचा जप करताना दिसणार आहे . पण , हा जप प्रेक्षकांना मात्र ऐकू येणार नाही . ’ त्यामुळे आता नेमके हे दृश्य चित्रपटातून वगळण्यात आले आहे की नाही हे चित्रपटाच्या प्रदर्शनानंतर कळणारच आहे . गेल्या काही दिवसांपासून बॉलिवूडमध्ये ‘फिल्लौरी’ विषयीच्या विविध चर्चांना उधाण आले आहे . बहुविध मार्गांनी या चित्रपटाच्या प्रसिद्धीसाठी अभिनेत्री अनुष्का शर्मा , दिलजित दोसांज आणि सूरज शर्मा बऱ्याच कार्यक्रमांना हजेरी लावत आहेत . या चित्रपटाच्याच प्रसिद्धीचा एक भाग म्हणजे # ShashiWasThere हा हॅशटॅग . या हॅशटॅगच्या मदतीने अभिनेत्री अनुष्का शर्मा या चित्रपटात साकारत असलेल्या ‘शशी’च्या आत्म्याच्या रुपात अगदी ऑस्करच्या सोहळ्यापासून ते किंग खानच्या मन्नत बंगल्यापर्यंत पोहोचली आहे . त्यामुळे प्रसिद्धीसाठीची ही अनोखी शक्कल सध्या यशस्वी होत आहे हेच खरे .


बॉलिवूडमधील ‘खान’दान म्हटलं की दिवाळी , ख्रिसमसला येणारे त्यांचे धमाकेदार चित्रपट आठवतात . शाहरुख खान , सलमान खान , आमिर खान ही नावंच प्रेक्षकांना चित्रपटगृहापर्यंत खेचण्यास पुरेशी आहेत असा समज होता . पण सध्या हे चित्र बदलतंय . सुपरस्टारसोबतच प्रेक्षकांना दमदार कथा , आशयघन चित्रपट हवा आहे . याची प्रचिती शाहरुखच्या नुकत्याच प्रदर्शित झालेल्या ‘झिरो’ चित्रपटावरून येते . शाहरुख , अनुष्का शर्मा आणि कतरिना कैफ अशी स्टारकास्ट यामध्ये आहे . पहिल्या दिवशी हा चित्रपट घसघशीत कमाई करेल असा अंदाज चित्रपट व्यापार विश्लेषकांनी वर्तवला होता . पण हा अंदाज साफ खोटा ठरला . पहिल्या दिवशी ‘झिरो’ने फक्त २० . १४ कोटी रुपये इतकाच गल्ला जमवला . ख्रिसमसला प्रदर्शित झालेल्या गेल्या तीन वर्षांतील हा सर्वांत कमी कमाईने ओपनिंग करणारा चित्रपट ठरला आहे . गेल्या वर्षी ख्रिसमसला सलमान खानचा ‘टायगर जिंदा है’ प्रदर्शित झाला आणि पहिल्याच दिवशी त्याने ३४ . १० कोटी रुपये कमावले होते . त्याआधी २०१६ मध्ये आमिर खानच्या ‘दंगल’ने पहिल्या दिवशी २९ . ७८ कोटींचा गल्ला जमवला होता . इतकंच नव्हे तर २०१५ मध्ये शाहरुखच्या ‘दिलवाले’ने २१ कोटींच्या कमाईने ओपनिंग केली होती . ‘झिरो’ आणि त्याआधीचे दोन - चार चित्रपट पाहता आता बॉलिवूडच्या किंग खानची जादू ओसरत चालली आहे का असा प्रश्न उपस्थित होतो . म्हणूनच कदाचित ‘झिरो’ हिट नाही झाला तर मला पुढील सहा ते दहा महिने काम मिळणार नाही अशी चिंता स्वतः शाहरुखलाही सतावत होती .


भारत विरूद्ध इंग्लंड तिसऱ्या कसोटीत भारताने इंग्लंडवर २०३ धावांनी विजय मिळवला . सामन्याच्या पाचव्या आणि अंतिम दिवशी भारताने या मालिकेतील आपल्या विजयाचे खाते उघडले . सध्या भारत २ - १ ने पिछाडीवर आहे . तिसऱ्या कसोटीत इंग्लंडकडून बटलर - स्टोक्स जोडीने सामना वाचवण्याचा प्रयत्न केला . त्यांनी १७९ धावांची भागीदारी करत इंग्लंडच्या डावाला आकार दिला . पण अखेर नव्या चेंडूवर भारताच्या जसप्रीत बुमराने ५ बळी टिपून इंग्लंडच्या डावाला सुरूंग लावला आणि भारताला इंग्लंडच्या भूमीत ४ वर्षांनी विजय मिळवून दिला . या व्यतिरिक्त , पहिल्या डावात ९७ तर दुसऱ्या डावात १०३ धावा करणाऱ्या कर्णधार विराट कोहलीला सामनावीर घोषित करण्यात आले . तिसऱ्या कसोटीत नवोदित ऋषभ पंतनेही चांगली कामगिरी केली . त्याने पहिल्याच डावात यष्टिरक्षण करताना ५ झेल टिपले . तसेच फलंदाजी करताना पहिल्या डावात २४ धावा केल्या . त्यात पहिल्या धावा त्याने षटकार मारत कमावल्या . त्याच्या चांगल्या कामगिरीमुळे तो चर्चेत आलाच . पण त्याबरोबरच आणखी एका गोष्टीमुळे तो चर्चच्या आला आहे . टीम इंडियाचा गब्बर म्हणजे शिखर धवन याने एक फोटो पोस्ट केला आहे . या फोटोमध्ये तो नवोदित ऋषभ पंत बरोबर धावत आहे . या फोटोला शिखरने ‘भाग धन्नो भाग’ असे कॅप्शन दिले आहे . दरम्यान , ३० ऑगस्टपासून या मालिकेतील चौथा कसोटी सामना सुरु होणार आहे .


येथे सुरू असलेल्या ५१ व्या राष्ट्रीय सिनियर खो - खो स्पर्धेत शनिवारी झालेल्या बाद फेरीमध्ये कोल्हापूर , रेल्वे , छत्तीसगड , कर्नाटक , केरळ , आंध्रप्रदेश आणि महाराष्ट्र या पुरुष गटातील संघांनी विजयाची घोडदौड कायम ठेवली . तर महिला गट महाराष्ट्र , एअरपोर्ट ॲथॉरिटी या संघांनी विजय संपादन केला . राजर्षी छत्रपती शाहू महाराज क्रीडानगरीत सुरू असलेल्या स्पर्धेत तीन दिवसांच्या साखळी फेरीनंतर शनिवारपासून बाद फेरीतील सामने खेळले गेले . पुरुष गटात पहिली लढत रेल्वे विरुद्ध ओरिसा यांच्यात झाली . हा सामना रेल्वेने १ डाव १० गुणांनी जिंकला . त्यामध्ये रंजन शेट्टी याने १ मि . २० सेकंद संरक्षण करताना प्रतिस्पर्धी संघाचे ६ गडी टिपत विजयात मोलाचा वाटा उचलला . छत्तीसगड विरुद्ध मध्यभारत यांच्यातील सामना छत्तीसगडने २ गुण व ४ मिनिटे राखून जिंकला . गुजरात विरुद्ध कर्नाटक यांच्यातील लढतीत कर्नाटकाने १ डाव ७ गुणांनी गुजरातचा पराभव केला . आंध्रप्रदेश विरुद्ध तेलंगणा यांच्यातील सामना आंध्रप्रदेशने अवघ्या तीन गुणांनी जिंकला . महाराष्ट्र विरुद्ध एअरपोर्ट ॲथॉरिटी यांच्यात चुरशीची लढत झाली . ही लढत २ गुणांसह ५ मिनिटे राखत महाराष्ट्राने जिंकली . महाराष्ट्राच्या हर्षत हतगणकर , नरेश सावंत , सूरज लांडे यांचा विजयात मोलाचा वाटा ठरला . तर एअरपोर्टच्या बाळासाहेब पोकार्डे , मुनीर बाशा यांनी शर्थीचे प्रयत्न केले . मध्यंतरापर्यंत ६ विरुद्ध ९ अशी गुणसंख्या होती . त्यानंतर महाराष्ट्राने एकतर्फी वर्चस्व राखत हा सामना जिंकला . केरळ विरुद्ध पश्चिम बंगाल हा सामना एकतर्फी होऊन केरळ १२ गुणांनी विजय प्राप्त केला . कोल्हापूर विरुद्ध तामिळनाडू लढतीत कोल्हापूरने प्रारंभापासून अखेरपर्यंत वर्चस्व राखले . नाणेफेक हरल्यानंतरही कोल्हापूर संघाने पहिल्या सत्रात प्रतिस्पर्ध्यांचे ११ गडी टिपले . त्यामध्ये नीलेश पाटील व अभिजित पाटील यांनी प्रत्येकी ३ बळी मिळवले . कोल्हापूरच्या सागर पोतदारसह नीलेश व अभिजित पाटील यांनी उत्कृष्ट कामगिरी केली . दुसऱ्या डावातही कोल्हापूरने वर्चस्व राखताना आक्रमक खेळी करत पुन्हा ११ गडी टिपले . विक्रम पाटील , सुशांत कलढोणे यांच्यासह सागर व अभिजित यांनी दमदार कामगिरी करत प्रत्येकी २ बळी टिपले . विजयासाठी १६ गुणांची गरज असताना तामिळनाडूला अवघ्या ४ गुणांवर समाधान मानावे लागले . विदर्भ विरुद्ध पॉण्डेचरी यांच्यात विदर्भाने ३ गुणांनी विजय प्राप्त केला . महिला गटात महाराष्ट्र विजयी महिला गटात महाराष्ट्राच्या संघाने आंध्रप्रदेश संघाला १ डाव व ११ गुणांनी हरवले . एअरपोर्ट आथॉरिटी विरुध्द पंजाब यांच्यात एअरपोर्ट ॲथॉरिटीने १ डाव ७ गुणांनी सामना जिंकला . तेलंगणा आणि दिल्ली यांच्यात अटीतटीच्या झालेल्या सामन्यात दिल्लीने २ गुणांनी विजय मिळविला . केरळने विदर्भावर एकतर्फी मात करीत एक डाव ५ गुणांनी विजय मिळविले . गुजरातवर ओरिसाने १ गुणाने तर पश्चिम बंगालने तामिळनाडूवर १ विजय मिळविले . कोल्हापूरने उत्तर प्रदेशवर एकतर्फी मात करीत एक डाव ८ गुणांनी विजय मिळविला .


आपल्यातील अनेक जण विविध कारणांनी कधी ना कधी उदास असतात . कधी एखादी गोष्ट आपल्या मनाप्रमाणे झाली नाही म्हणून तर कधी एखाद्या गोष्टीत अपयश आलं म्हणून आपण निराश होतो . आनंदी राहा सांगणं सोपं असते पण प्रत्यक्ष परिस्थिती आल्यावर काय ते समजते असेही आपण अनेकदा म्हणतो . पण आपण आनंदी असू तर नकळत आपल्या आजूबाजूचे वातावरण चांगले राहते आणि आपली इतर कामेही सहज होतात . आपल्या मेंदूत serotonin नावाचे एक रसायन असते ज्यामुळे आपला मूड चांगला होण्यास मदत होते . त्यामुळे या रसायनाचे प्रमाण योग्य ते ठेवण्यासाठी खालील गोष्टी नक्की करा आणि बघा तुमचा मूड चांगला राहण्यासाठी मदत होते की नाही . झोप आरोग्य चांगले राहण्यासाठी पुरेशी झोप मिळणे आवश्यक असते . झोपेचा आणि serotonin चा थेट संबंध असतो . पुरेशी झोप मिळाली तर हे रसायन पुरेशा प्रमाणात तयार होते आणि मूड चांगला राहण्यास मदत होते . त्यामुळे मूड चांगला ठेवण्यासाठी शांत आणि पुरेशी झोप घ्या . व्यायाम व्यायामामुळे शरीरातील अनेक हार्मोन्स चांगल्या पद्धतीने काम करतात . serotonin हे रसायन स्त्रवण्यासाठी व्यायाम करणे आवश्यक असते . म्ह्णून नियमित व्यायाम केल्यास आपला मूड चांगला राहून आपण आनंदी राहतो . मसाज शरीराला मसाज केल्यास शरीरातील सर्व स्नायू मोकळे होतात आणि आपल्याला रिलॅक्स वाटते . मसाज घेतल्याने serotonin च्या वाढीस चालना मिळते . त्यामुळे दुःख दूर होऊन प्रसन्न वाटते . दूध आणि हळद दूध पिण्याचे अनेक फायदे आहेत . त्यापैकी एक म्हणजे दुधात असलेल्या α - lactalbumin मुळे serotonin ची निर्मिती होते . α - lactalbumin युक्त कोणत्याही आहाराने तुमचा मूड सुधारण्यास मदत होते . याबरोबरच हळद घालून हे दूध घेतल्याने चटकन मूड सुधारतो . ( ही बातमी संशोधकांनी केलेल्या वैद्यकीय संशोधनावर तसेच तज्ज्ञांच्या मतांवर आधारित आहे . त्यातील मतांशी ‘लोकसत्ता ऑनलाइन’चा संबंध नाही . त्यामुळे कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


‘ठग्ज ऑफ हिंदोस्तान’ चित्रपटातल्या बहुप्रतीक्षीत अशा मंझूर - ए - खुदा गाण्याचा टिझर प्रदर्शित झाला आहे . या गाण्यातून सर्वात सुंदर ठग म्हणजेच सुरैया जानची छोटीशी झलक दाखवण्यात आली आहे . आमिरनं काही दिवसांपूर्वी सुरैया जान ही इतर ठग्जमधली सर्वात सुंदर ठग असल्याचं कौतुक केलं होतं . त्यामुळे कतरिनानं साकारलेल्या सुरैया जानची एक झलक पाहण्याचं कुतूहल तिच्या चाहत्यांना होतं . चित्रपटातील निर्णायक टप्पा गाण्याच्या दरम्यान दाखवण्यात येणार आहे . म्हणूनच या गाण्याचे बोल ‘मंझूर - ए - खुदा’ असं ठेवण्यात आले आहे . सुनीधी चौहान , श्रेया घोषाल , सुखविंदर सिंगनं हे गाणं गायलं असून प्रसिद्ध संगीतकार अजय - अतुल यांनी ते संगीतबद्ध केलं आहे . हे पूर्ण गाणं चित्रपटात पाहायला मिळणार आहे . या गाण्यासाठी कतरिनानं विशेष मेहनत घेतली आहे . ‘ठग्ज ऑफ हिंदोस्तान’ चित्रपटाच्या निमित्तानं पहिल्यांदाच आमिर खान आणि अमिताभ बच्चन एकत्र काम करणार आहे . ८ नोव्हेंबरला हा चित्रपट प्रदर्शित होणार आहे .


अभिनेता अर्जुन कपूर आणि मलायका अरोरा एकमेकांना डेट करत असल्याच्या चर्चा वर्षभरापासून होत्या पण , दोघांनीही आपलं नातं सगळ्यांपासून लपवण्याचा प्रयत्न केला . मात्र गेल्या काही दिवसांपासून ‘प्यार किया तो डरना क्या’ म्हणत या दोघांनीही आपलं आयुष्य मनाप्रमाणे जगायला सुरूवात केली आहे . रिअॅलिटी शोचा सेट असो , मलायकाचा वाढदिवस असो किंवा मग एखादी पार्टी मलायका - अर्जुन बिनधास्त एकत्र वावरताना दिसत आहेत . करण जोहरच्या ‘कॉफी विथ करण’ या चॅट शोमध्ये मलायकाने काही दिवसांपूर्वी हजेरी लावली होती . तेव्हा करणने मलायका - अर्जुनच्या लग्नाचे संकेत दिले होते . त्यानंतर आता अर्जुनने बहीण जान्हवीसोबत या चॅट शोमध्ये हजेरी लावली . अर्जुनने पहिल्यांदाच या शोमध्ये लग्नासाठी तयार असल्याची कबुली दिली . करणने अर्जुनला त्याचं ‘रिलेशनशीप स्टेटस’ विचारलं तेव्हा , मी सिंगल नाही असं उत्तर अर्जुनने दिलं . अर्जुनच्या या उत्तराने जान्हवीसुद्धा आश्चर्यचकीत झाली . आता अर्जुन सिंगल नाही असं म्हटल्यावर पुढे त्याच्या लग्नाचा प्रश्न आलाच . त्याविषयी अर्जुन म्हणाला की , ‘हो , मी आता लग्नासाठी तयार आहे . आधी नव्हतो . ’ पुढच्या वर्षी अर्जुन - मलायका विवाहबद्ध होणार असल्याच्या चर्चा गेल्या काही दिवसांपासून ऐकायला मिळत होत्या . त्यामुळे नवीन वर्षात कपूर कुटुंबात लगीनघाई पाहायला मिळणार असं म्हणायला हरकत नाही . अरबाज - मलायका हे दोघंही वर्षभरापूर्वी विभक्त झाले . त्यानंतर अरबाजनं प्रेयसी जॉर्जिया एण्ड्रीयानी सोबत नव्या आयुष्याला सुरूवात केली . जॉर्जिया आणि अरबाज दोघंही विवाहबंधनात अडकणार असल्याचंही म्हटलं जात आहे . त्यामुळे अर्जुनसोबत आता मलायकानं नवीन आयुष्याला सुरूवात करण्याचं ठरवलं आहे . मलायका ४५ वर्षांची आहे तर अर्जुन ३३ वर्षांचा आहे .


सध्या आरोग्याच्या तक्रारी दिवसेंदिवस वाढत आहेत . कोणत्याही व्यक्तीला आरोग्याच्या तक्रारी कधी आणि कशा उद्भवतील सांगता येत नाही . पण एकाएकी आपल्या कुटुंबातील व्यक्ती आजारी पडल्यास आपण आपल्या पैशांचे व्यवस्थापन कसे करणार असा प्रश्न घरातील जबाबदार व्यक्तीला पडतोच . मग रुग्णालयाचा खर्च करताना अक्षरशः दमछाक होते . आरोग्य विम्याचा उत्तम पर्याय आपल्याकडे असतो . त्याचा योग्य पद्धतीने वापर करणे आवश्यक आहे . आरोग्य विमा वापरा अनेक भारतीयांना अजूनही असे वाटते की , ते फक्त त्यांच्या मेहनतीच्या कमाईतूनच हॉस्पिटलायझेशनचा खर्च करू शकतात . चिंतेची बाब म्हणजे , २०१६ च्या राष्ट्रीय नमुना सर्वेक्षणामधून ८० टक्क्यांहून अधिक भारतीयांकडे कोणत्याही प्रकारचा आरोग्य विमा नाही . यांपैकी कितीतरी लोक अडी - अडचणीच्या वेळी लागेल असा विचार करून त्यांचे उत्पन्न रोख स्वरूपात बाळगतात . विशेषतः कुटुंबातील सदस्य आजारी पडला तर . त्यामुळे तुम्ही तुमच्या हॉस्पिटलायझेशनचा खर्च आरोग्य विमा योजनेमार्फत करायला हवा . सहसा , अशा योजनेसाठी दरवर्षी काही हजार रुपयांहून जास्त खर्च येत नाही . यामुळे तुमचे कष्टाने कमावलेले पैसे म्युच्युअल फंडामार्फत संपत्ती निर्माण किंवा कर्जाची परतफेड अशा जास्त अर्थपूर्ण उपक्रमांकडे तुम्हाला वळवता येतात . गरजेची गणना कशी करावी ? प्रथमतः , कोणीही आरोग्यविमा विना राहू नये . हे तुमचे भाडे किंवा हप्ते भरण्याइतके किंवा किराणा सामान घेण्याएवढे महत्त्वाचे आहे . ही एक मूलभूत गरज आहे , हे समजून घेऊन आरोग्य सुरक्षेच्या गरजांची गणना कशी करावी यासाठी काही गोष्टी लक्षात घेणे आवश्यक आहे . वय : तुमचे वय जेवढे जास्त असेल , तेवढी तुमची आरोग्यविम्याची गरज जास्त असते . म्हणूनच ४० वर्षांची व्यक्ती तुलनेने अधिक निरोगी असणाऱ्या २५ वर्षीय व्यक्तीहून जास्त प्रिमियम भरते . तुमचे वय वाढते , तसे तुम्ही जास्त सुरक्षा मिळवू पाहता . आरोग्य : तुमचे भूतकाळात हॉस्पिटलायझेशन झाले आहे किंवा तुमच्यावर उपचार झालेले आहेत का ? भविष्यात तसेच उपचार तुमच्यावर पुन्हा होण्याची शक्यता आहे का ? जर हो , तर तुम्ही किमान आवश्यक सुरक्षा म्हणून उपचाराच्या खर्चांचा वाढत्या महागाईनुसार विचार करावा . कौटुंबिक इतिहास : अनेक रोग आनुवंशिक असतात . तुम्ही तुमच्या जवळच्या कौटुंबिक सदस्यांच्या आरोग्याचा इतिहास तपासून पाहावा आणि तुम्ही वारशाने मिळवलेल्या काही आरोग्य संबंधित जोखमी आहेत का ते समजून घ्यावे . या रोगांच्या उपचारांच्या खर्चाची गणना करून , तुम्ही पायाभूत सुरक्षा रक्कम समजून घेऊ शकता . तुम्ही कुठे राहता : तुम्ही जर मोठ्या शहरात राहत असाल , तर तुमच्या स्थानिक रुग्णालयातील खर्चांचे तुम्ही मूल्यांकन करायला हवे . कारण कोणत्या शहरात राहता यावरही तुमच्या हॉस्पिटलायझेशनचा खर्च अवलंबून असतो . तुमचे उत्पन्न : एक उपयुक्त नियम म्हणजे तुमच्या सध्याच्या वार्षिक उत्पन्नाच्या किमान १०० टक्के असणारी सुरक्षा बाळगणे . असे समजा की तुमचे वय ३० वर्षे आहे आणि तुम्ही वर्षाला ५ लाख रुपये कमावता , तर तुमची सुरक्षेची रक्कम निदान तेवढी असायला हवी . उपचाराचा प्रकार : प्रत्येक आरोग्य विम्याचे स्वतःचे काही प्रस्ताव असतात . मात्र पॉलिसी घेताना सर्व गोष्टींचा योग्य पद्धतीने विचार करणे आवश्यक आहे . तुम्ही अशी पॉलिसी विकत घ्यावीत जी तुम्हाला उपचारादरम्यान हवी असणारी सोय घेऊ देते . पॉलिसी घेण्याची आदर्श रचना २० लाख रुपयांचा विमा खरेदी करणे प्रत्येक व्यक्ती वर दिलेल्या परिमाणांनुसार त्याची स्वतंत्र विम्याची आवश्यकता मोजू शकते . एक ३० वर्षीय व्यक्ती , जी वर्षाला ५ लाख रुपये कमावते . पाहूयात विमा खरेदी करताना कोणती काळजी घ्यायला हवी… . पायाभूत सुरक्षा : ५ लाख रुपयांच्या पायाभूत आरोग्य सुरक्षेने सुरुवात करा . आरोग्य सुस्थितीत असलेली तरुण व्यक्ती म्हणून , तुम्ही ही मर्यादा ओलांडण्याची शक्यता कमी असते . तुमच्यासाठी किमान आवश्यक विम्याच्या रकमेची सुरुवात रु ५ , २०० च्या जवळपास होईल . तुम्ही अधिक चांगली वैशिष्ट्ये मिळवण्यासाठी जास्त प्रिमियम भरू शकता . टॉप - अप सुरक्षा : आता , तुम्ही टॉप - अप सुरक्षेचा विचार करायला हवा . धरून चालू की तुमच्या आरोग्याच्या जोखमी जास्त आहेत . एक नवी , नियमित पॉलिसी घेण्याऐवजी , तुम्ही टॉप - अप पॉलिसी घ्यायला हवीत जी तुम्ही तुमची पायाभूत सुरक्षा वापरून संपल्यानंतरच वापरली जाते . १५ लाख रुपयांच्या टॉप अपसाठी , तुमचे वार्षिक प्रिमियम वर्षाला रु . १९४७ पासून सुरु होतात , जी अतिशय कमी रक्कम आहे . म्हणूनच , साधारण ७२०० रुपयांमध्ये , तुम्ही वर्षाला २० लाखांचे संरक्षण मिळवलेले असते . यामुळे बहुतेक आरोग्य संबंधित परिस्थितींमध्ये तुम्ही सुरक्षित राहू शकता . तुम्ही तरुण असताना विमा घेणे महत्त्वाचे असते . आरोग्य योजना आयुष्यभर नुतनीकृत करता येऊ शकत असल्याने , तुमच्या प्रिमियमच्या खर्चांत लक्षणीय बचत करता येऊ शकते . आदिल शेट्टी कार्यवाह , बँकबझार


जी मुले कमी चरबी ( फॅट ) असलेले अथवा स्किम्ड दूध घेतात , त्यांच्या तुलनेत जी तरुण मुले जास्त चरबीयुक्त असलेले दूध घेतात ती मुले अधिक सडपातळ आणि जीवनसत्त्व ‘ड’ने समृद्ध असतात , असे एका संशोधनात दिसून आले आहे . एक किंवा दोन टक्के चरबी असलेले दूध घेणाऱ्या मुलांच्या तुलनेत जी मुले ३ . २५ टक्के चरबीचे प्रमाण असलेले दूध घेतात त्यांचा बॉडी मास इंडेक्स ( बीएमआय ) ० . ७२ युनिट असतो . संतुलित वजन आणि जास्त वजन यासाठी तुलनात्मक अभ्यास करण्यात आला असल्याचे कॅनडातील सेंट मायकेल रुग्णालयाचे बालरोगतज्ज्ञ आणि लेखक जोनाथॉन मागुइरे यांनी म्हटले आहे . जास्त चरबी असलेले दूध घेणारी मुले आणि त्याच प्रमाणात कमी चरबी असणारे दूध घेणारी मुले यांचा अभ्यास करून त्यांनी हे गृहीतक मांडले आहे . जर मुले दूध पीत नसतील तर त्यांना निरोगी राहण्यासाठी आणि अधिक कॅलरी मिळविण्यासाठी इतर अन्नपदार्थ जास्त खावे लागतील , असे त्यांनी म्हटले आहे . जी मुले चरबीयुक्त दुधाचा एक कप दररोज घेत असतात त्यांच्यामध्ये जीवनसत्त्व ‘ड’चे प्रमाण मोठय़ा प्रमाणात वाढते . फॅटयुक्त दुधामध्ये जीवनसत्त्व ‘ड’चे प्रमाण मोठय़ा प्रमाणावर असते . जी मुले कमी चरबीयुक्त असलेले दूध घेतात त्यांना जीवनसत्त्व ‘ड’ पुरेशा प्रमाणात मिळत नसल्याचे अभ्यासात दिसून आले आहे . संशोधकांनी दोन ते सहा वर्षे वयोगटातील २ , ७४५ मुलांचा अभ्यास करून हे संशोधन केले आहे . हे संशोधन अमेरिकेच्या वैद्यकीय पोषण नियतकालिकामध्ये प्रसिद्ध झाले आहे . ( टीप : ‘ आरोग्यवार्ता ’ मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘ लोकसत्ता ’ चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


ओट्स डाएटमध्ये असावे , घाईच्या वेळेला अतिशय आरोग्यदायी आणि पोटभरीचा असा हा पदार्थ आहे असे म्हटले जाते . मात्र हे आपल्या देशात पिकणारे अन्न नाही , त्यामधून किती पौष्टीक घटक मिळणार असे प्रश्न वारंवार उपस्थित होताना दिसतात . घाईच्या वेळेला घराबाहेर पडताना सोबत न्यायला अतिशय पौष्टीक असणारा हा पदार्थ सोयीस्कर होऊ शकतो . शरीराला आवश्यक असणारे अनेक घटक ओट्समधून अगदी सहज मिळतात . हे केवळ सुपर फूडच नाही तर विविध चविष्ट पदार्थ बनविण्यासाठीही ओट्स अतिशय उपयुक्त असते . त्यामुळे तुमच्या दिवसाची सुरुवात तुम्ही ओटसच्या सेवनाने करु शकता . ओट्समध्ये तुम्ही वेगवेगळे फ्लेवर्सही मिसळू शकता . त्यामुळे आहारतज्ज्ञांकडून कायमच ओट्सला प्राधान्य दिले जाते . आता या ओट्सचे नेमके फायदे काय आहेत ते पाहूया… १ . आरोग्यासाठी पौष्टीक ओट्समध्ये योग्य प्रमाणात फायबर , खनिजे , प्रथिने आणि फॅटस असतात . त्यामुळे आहारात ओटमीलचा समावेश अतिशय फायदेशीर ठरु शकतो . ओट्समध्ये असणाऱ्या अॅंटीऑक्सिडंटसमुळे आजारांपासून दूर राहण्यास मदत होते . २ . अॅंटीऑक्सिडंटसचे काम करतात ओट्समध्ये अॅंटीऑक्सिडंटस असतात त्याचा वाढलेला रक्तदाब कमी होण्यासाठी उपयोग होतो . याशिवाय रक्ताभिसरणक्रिया सुधारण्यासाठीही ओट्स उपयुक्त ठरतात . याशिवाय ओट्समध्ये इतरही अनेक उत्तम गुणधर्म असल्याने ते आरोग्यासाठी उपयुक्त असते . ३ . कोलेस्टेरॉल कमी होऊन हृदयरोगाचा धोका कमी होतो शरीरातील कोलेस्टेरॉलची पातळी कमी करण्यास ओट्सचा उपयोग होतो . याचा हृदयाशी निगडीत विविध आजारांमध्येही तितकाच उपयोग होतो . यामुळे रक्तातील कोलेस्टेरॉलची पातळी समतोल राहण्यासही मदत होते . ४ . लठ्ठपणा कमी करण्यासाठी उपयोगी लठ्ठपणा कमी करण्यासाठी आपण विविध उपाययोजना करतो . मात्र ओट्सचा आहारातील समावेशही लठ्ठपणा कमी कऱण्यास उपयोगाचा असतो . ओट्स घेतल्यास पोट दिर्घकाळ भरलेले राहते . त्यामुळे सहाजिकच आहार कमी होतो . ५ . दम्याचा धोका कमी होतो ओट्स काही प्रमाणात दाहक असल्याने लहान मुलांमधील दम्याचे प्रमाण कमी होण्यासाठी त्याचा उपयोग होतो . त्यामुळे लहान मुलांना काही आजारापासून दूर ठेवायचे असल्यास आहारात ओट्सचा समावेश कऱण्यास सांगितले जाते .


लहान मुलांना मोबाईलपासून दूर ठेवणे कठीणच . अनेक मुले सतत मोबाईलवर गेम्स खेळताना दिसून येतात . हे गेम्स अनेकदा मोठ्यांच्या भाषेत सांगायचे तर टाइमपास अॅप्स असतात . मात्र मुलांशी मोबाईलवरून वाद घालत बसण्याऐवजी त्यांना काहीतरी शिकवणारे गेम अॅप्स वापरून खेळ आणि शिकवणीचा योग्य मेळ साधता येईल . बालदिनाच्या निमित्ताने अशाच काही मस्त अॅप्सवर टाकलेली नजर… किड्स मॅथ्स फ्री ( Kids Math FREE ) अंकगणित शिकणा - या तीन वर्षांवरील मुलांसाठी गेम्स आणि चित्रांच्या रुपात गणित शिकणे सोपे होईल . यामध्ये अंक मोजण्यापासून ते शब्दात कसे लिहायचे याचाही स्क्रीनवर अभ्यास करता येतो . तसेच बेरीज वजाबाकीमधील बारकावे लहान मुलांना समजतील अशा भाषेत समजवले जातात . ग्राफिक्स उत्तम असल्याने मुलांना या अॅपचा कंटाळा येणार नाही हे मात्र नक्की… Kids Math FREE आयस्टोरी बुक्स ( iStoryBooks ) झोपताना मुलांना छानशी गोष्ट ऐकण्याची इच्छा असते . अशावेळेस तीच तीच गोष्ट सांगण्याऐवजी या अॅपवरून लहान मुलांसाठी लिहिण्यात आलेल्या जगभरातील गोष्टी उपलब्ध होतात . त्याशिवाय दिवसभरात मुलांना सतत खेळायला पाठवण्याऐवजी गोष्टीचं अॅप चांगला पर्याय ठरू शकतो . यामधील चित्र अगदी पुस्तकातल्या चित्रांप्रमाणे स्पष्ट आहेत . ही पुस्तके डाऊनलोड करून इंटरनेट न वापरताही वाचता येऊ शकतात . दर दोन आठवड्याला या अॅपवर नवीन पुस्तके अपलोड केली जातात . iStoryBooks स्ट्रिमी विंडो ( Steamy Window ) लहान मुलांबरोबरच सर्वांना खिडकीच्या काचेवर पडलेल्या बाष्पावर चित्र काढायला आवडते . हेच या अॅपच्या माध्यमातून करता येते . संपूर्ण अॅपमध्ये न जाता फक्त अॅपच्या आयकॉनवर टच करून होमस्क्रीनवरही ही भन्नाट चित्रकला करू शकता . तसेच मोबाईल स्क्रीनवर फुंक मारल्यावर पुन्हा त्यावर बाष्प साठते . यात आईस इफेक्ट , कस्ट्म बॅकग्राऊण्डसारखे पर्यायही उपलब्ध करून देण्यात आले आहेत . Steamy Window किड्स प्रीस्कूल पझल्स लाइट ( Kids Preschool Puzzles Lite ) मुलांना प्राणी , पक्षी तयार करण्यासाठी नेहमीच दुकानातून पझल्स घेण्याऐवजी या अॅपवर मुलांच्या मेंदूला चालना देणारी कोडी उपलब्ध आहेत . गाड्या , खेळ , आकार , आकडे , अक्षर यासंदर्भातील अनेक कोडी या अॅप्लिकेशनमध्ये उपलब्ध आहेत . या अॅपमध्ये जास्त ऑडिओ आणि व्हिज्युअल इफेक्ट्स वापरण्यात आल्याने डोळ्यांना त्रासही कमी होतो . या गेम्समधून मुलांची विचार क्षमता वाढण्याबरोबर त्यांची निर्णयक्षमताही वाढते . Kids Preschool Puzzles Lite


चरणदास चोर चित्रपट होणार 22 नोव्हेंबरला प्रदर्शित मुंबई : ज्या आठवड्यात एखादा मोठा हिंदी सिनेमा प्रदर्शित होतो , त्याच आठवड्यात सोडा पण त्याच्या आजुबाजुच्या आठवड्यातही मराठी सिनेमा प्रदर्शित होताना दिसत नाही . आधीच थिएटर्स आणि शोज् मिळविताना मारामारी होत असताना मोठ्या हिंदी सिनेमा समोर कसे यायचे ? असा विचार करून एखादी सोयीची तारीख ठरवून एकाच आठवड्यात सहा - सात मराठी सिनेमे सध्या प्रदर्शित होत आहेत . त्यामुळे उत्तम कथानक , सादरीकरण आणि अनेक मानाचे पुरस्कार मिळुनही मराठी सिनेमा प्रेक्षकांपासून वंचित राहतो आहे . महाराष्ट्रात मराठी सिनेमाची होणारी ही वाताहात पाहून दुःख होते . पण , असं किती दिवस चालायचं ? कितीही मोठ्या सुपरस्टारचा किंवा मोठ्या बॅनरचा सिनेमा का असेना ? त्याच आठवड्यात मराठी प्रेक्षकांना मराठी सिनेमाचा उत्तम पर्याय उपलब्ध व्हायलाच हवा . असा विचार करून , तितक्याच ताकदीने उतरण्याची तयारी युनीट प्रोडक्शन निर्मित चरणदास चोर या सिनेमाने सुरू केली आहे आणि त्याला चित्रपट वितरक पिकल एंटरटेनमेन्टची साथ लाभली आहे . २२ डिसेंबर रोजी ‘चरणदास चोर’ सलमान खानच्या ‘टायगर जिंदा है’ समोर प्रदर्शित होत असल्याने , त्याच त्याच आशयाचे एकावर एक चित्रपट पाहाण्यापेक्षा चरणदास चोर सारखा मार्मिक आणि तार्किक विनोदी मराठी चित्रपट प्रेक्षकांना पाहाण्याची उत्तम संधी मिळणार आहे . या चित्रपटाचा पहिला पोस्टर नुकताच सोशल मिडीयावर प्रदर्शित करण्यात आला आहे . ऋषिकेश मुखर्जी आणि बासू चटर्जीं सारख्या महान चित्रकर्मींच्या मार्मिक पण सहज विनोदाच्या शैलीने प्रभावित होऊन लेखक - दिग्दर्शक श्याम महेश्वरी आणि क्रीएटीव्ह दिग्दर्शक संजू होलमुखे यांनी ‘चरणदास चोर’ या चित्रपटाची निर्मिती केली आहे . या सिनेमाचा पहिलाच पोस्टर फार गमतीदार आहे . चित्रपटाचे नाव जरी चरणदास चोर असले तरी पोस्टर मध्ये चोर कुठे दिसत नाही . त्याऐवजी एक पत्र्याची सुंदर रंगवलेली ट्रंक रेल्वेच्या रुळावर ठेवलेली दिसते आहे . त्यामुळे चित्रपटातील हो चोर नक्की कोण याचीही उत्सुकता लागली आहे . पोस्टरची रंगसंगती पाहून सिनेमाचा लूक एकदम फ्रेश असणार यात शंका नाही . त्यावर नमूद केलेल्या संत कबिरांचा दोह्यामुळे चित्रपटाचा गाभा स्पष्ट होतो . त्यामुळे चित्रपटाबाबत उत्सुकता आणखिनच वाढली आहे . चरणदास चोर हा टायगर . . . सलमान च्या तुलनेत लहान असला तरी विशालहृदयी अन् निखळ मनोरंजन करणारा नक्कीच आहे .


आशिया कप स्पर्धेतील पहिल्या सामन्यात हॉँगकॉंगवर विजय मिळवताना भारताची खूप दमछाक झाली . भारताने कसाबसा हॉँगकॉंगवर 26 धावांनी विजय मिळवला . मात्र या स्पर्धेतील दुसऱ्या सामन्यात भारताने पाकिस्तानवर सहज विजय मिळवला . भारताने पाकिस्तानचा 8 गडी राखून पराभव केला . या सामन्याला आयसीसीचे व बीसीसीआयचे अध्यक्ष शरद पवार उपस्थित राहिल्याने मात्र सोशल मिडियावर चर्चेला उधाण आले आहे . सोशल मिडीयावर तर शरद पवार यांच्या उपस्थितीमुळेच भारत जिंकला असल्याचा दावा नेटीझन्सनी केला आहे . संपूर्ण विश्वाचे लक्ष भारत आणि पाकीस्तानच्या या सामन्याकडे होते . भारत - पाकिस्तान या दोन देशांमधील तणावपूर्ण राजकीय संबंधांमुळे व लढतीच्या विशेष दडपणामुळे या सामन्याला क्रिकेटच्या व्यासपीठावर अनन्यसाधारण महत्त्व आहे . भारत आणि पाकिस्तान यांच्यात असलेल्या सामन्याआधी दोन्ही संघ रांगेत उभे होते . त्यावेळपासूनच , शरद पवार मैदानात आले आणि सोशल मीडियावर चर्चा रंगायल्या सुरु झाल्या की , भारत आता नक्की जिंकणार . यानंतर भारत जिंकल्यानंतरही मोठ्या प्रमाणात सोशल मिडियावर चर्चा रंगल्या . शरद पवार दुबईत आहेत भारताला कुठल्याही प्रकारची काळजी करण्याची गरज नाही , आता भारत नक्की जिंकणार , तसेच , भारत जिंकल्यानंतर शरद पवार यांच्यामुळेच भारत हा सामना जिंकला अशा आशयाचे अनेक मेसेज नेटीझन्सनी सोशल मिडियावर केले आहेत . सकाळ स्पोर्टस साईटसाठी क्लिक करा : www . sakalsports . com ■ ' सकाळ ' फेसबुक : www . facebook . com / mysakalsports ■ ' सकाळ ' ट्विटर : @ SakalSports ■ इन्स्टाग्राम : @ sakalsports


आपल्या त्वचेचा पोत , रंग हे आपल्या हातात नसते . काहींची त्वचा खूप कोरडी असते तर काहींची खुप तेलकट असते . तेलकट त्वचा असणाऱ्यांचा चेहरा सतत तेलकट दिसतो . या लोकांच्या चेहऱ्याच्या त्वचेतून नैसर्गिकपणे तेल येत असल्याने चेहरा ठराविक काळाने काळवंडल्यासारखा दिसतो . अशा लोकांना थंडीतही आपल्या त्वचेची विशेष काळजी घ्यावी लागते . यासाठी काही सोप्या गोष्टी केल्यास त्वचेचा पोत चांगला राहण्यास मदत होते . पाहूयात काय आहेत हे उपाय… चेहरा दिवसातून दोनदा धुवा चेहऱ्यावरील तेलकट पदार्थ निघून जाण्यासाठी चेहरा दिवसातून दोन वेळा स्वच्छ पाण्याने धुणे आवश्यक असते . विशेषतः थंडीच्या दिवसात हा तेलकटपणा कमी होतो त्यामुळे त्वचा कोरडी दिसायला लागते . अशावेळी क्रीम असलेले फेसवॉश वापरून चेहरा धुतल्यास त्याचा निश्चितच फायदा होतो . तेलकटपणा नसलेले मॉईश्चरायझर वापरा तेलकट त्वचेसाठी तेलकटपणाचा घटक नसलेले मॉईश्चरायझर वापरल्यास त्याचा फायदा होतो . ज्या मॉईश्चरायझरमध्ये व्हीटॅमिन ई जास्त प्रमाणात असते असे मॉईश्चरायझर वापरावे . यामुळे चेहऱ्यावर तेलकट घटकांची निर्मिती होण्यापासून तुमची सुटका होईल . जास्तीत जास्त पाणी प्या जास्तीत जास्त पाणी पिणे चांगल्या त्वचेसाठी अत्यावश्यक असते . थंडीच्या दिवसात कमी पाणी प्यायले जाते . मात्र त्यामुळे त्वचा त्वचा जास्त कोरडी आणि निस्तेज होते . पण पाण्याचे प्रमाण जास्त ठेवल्यास त्वचा तजेलदार दिसण्यास मदत होते .


कुमुदिनी लाखिया यांची कृतज्ञ भावना कथक या नृत्यप्रकाराला रोहिणीताई भाटे यांनी केवळ स्वतंत्र स्थान प्राप्त करून देण्यासाठी योगदान दिले असे नाही , तर कथकसाठी त्यांनी आयुष्य वेचले , अशी कृतज्ञ भावना ज्येष्ठ कथक नृत्यांगना - गुरू कुमुदिनी लाखिया यांनी शुक्रवारी व्यक्त केली . ज्येष्ठ कथक नृत्यांगना - गुरू पंडिता रोहिणी भाटे यांच्या कार्याला अभिवादन करण्यासाठी ‘नादरूप’ संस्थेतर्फे आयोजित ‘संस्मरण’ या तीनदिवसीय कार्यक्रमाचे उद्घाटन कुमुदिनी लाखिया यांच्या हस्ते झाले . ज्येष्ठ साहित्यिक अशोक वाजपेयी आणि भाटे यांच्या गुरुभगिनी पद्मा शर्मा यांनी मनोगत व्यक्त केले . ज्येष्ठ कथक नृत्यांगना - गुरू शमा भाटे यांनी सर्वाचा सत्कार केला . कथकसाठी आपला वेळ देणाऱ्या रोहिणीताईंनी नृत्य कलाकारांच्या पिढय़ा घडविल्या . त्यांच्या अथक प्रयत्नाने पुणे हे कथकचे माहेरघर झाले आहे , असे सांगून कुमुदिनी लाखिया म्हणाल्या , रोहिणीताईंचा प्रवास सोपा नव्हता . सुरुवातीला त्यांना नृत्य शिकविण्यासाठी विद्यार्थिनी मिळविताना खटाटोप करावा लागला होता . समाज कलाकार घडवत नाहीत , तर कलाकार समाज घडवतो . पुण्यामध्ये नृत्यसंस्कृती रुजण्यामध्ये रोहिणीताईंच्या समर्पणवृत्तीने केलेल्या विद्यादानाचे महत्त्वपूर्ण योगदान आहे . कथक हे केवळ नृत्यतंत्र नाही तर ते तत्त्वज्ञान आहे . त्यामुळे नृत्याचा आत्मा आणि नृत्याचे वैभव जपण्याचे भान ठेवा , असा संदेशही कुमुदिनी लाखिया यांनी नवोदित कलाकारांना दिला . नृत्यनिष्ठा , कल्पनाशक्ती आणि सर्जनशीलता असा त्रिवेणी संगम रोहिणी भाटे यांच्या व्यक्तिमत्त्वामध्ये होता , असे सांगून वाजपेयी म्हणाले , परंपरेचा धागा जपतानाच त्या वेगळे प्रयोग करीत असत . कथक हे नृत्याचे शास्त्र असले तरी ते लिखित स्वरूपात नाही . मात्र , कोणताही दावा न करता वैदिक काव्याचे सौंदर्य रोहिणीताईंनी आपल्या नृत्य सादरीकरणातून प्रभावीपणे उलगडले . कथकला संस्कृत भाषासौंदर्याची जोड देण्याचे श्रेय हे नक्कीच रोहिणीताईंना द्यावे लागेल . मुंबई येथील भातखंडे संगीत विद्यालयात गुरू पं . मोहनराव कल्याणपूर यांच्याकडे नृत्य शिकत असतानाचे रोहिणीताईंच्या व्यक्तिमत्त्वाचे पैलू पद्मा शर्मा यांनी आपल्या मनोगतातून उलगडले .


वीस वर्षांपूर्वीच्या काळवीट शिकार प्रकरणात अभिनेता सलमान खानला जोधपूर न्यायालयाने दोषी ठरवलं . पाच वर्षांची शिक्षा सुनावल्यानंतर सलमान शनिवारी जामिनावर सुटला . या संपूर्ण प्रकरणात मुख्य भूमिका बजावली ती म्हणजे बिष्णोई समाजाने . आता याच बिष्णोई समाजातील काही व्यक्तींनी जीवे मारण्याच्या धमक्या दिल्याप्रकरणी आणि अश्लिल मेसेज पाठवल्याप्रकरणी सलमानची सहकलाकार कनिका सदानंदने पोलिसांत गुन्हा दाखल केला आहे . कनिका सदानंदने ‘हम साथ साथ है’ या चित्रपटात सलमानसोबत भूमिका साकारली होती . काळवीट शिकार प्रकरणात सलमानच्या शिक्षेवरील सुनावणीदरम्यान कनिका काही वृत्तवाहिन्यांच्या चर्चांमध्ये सहभागी झाली होती . बिष्णोई समाजाने सलमानच्या जामिनाला विरोध न करता त्याला वेगळ्या प्रकारची शिक्षा देऊन लोकांसमोर उदाहरण सादर करावं असं मतं तिने या चर्चांदरम्यान मांडलं होतं . त्याचप्रमाणे तिने बिष्णोई समाजावर टीका केली होती . यानंतर लगेच तिला फोनवरून जीवे मारण्याच्या धमक्या येऊ लागल्याचं तिने म्हटलं . PHOTO : ‘नकळत सारे घडले’मध्ये नेहाचा अनोखा अंदाज कनिकाने त्या सर्व फोन कॉल्स आणि मेसेजचे रेकॉर्ड पोलिसांना दिले असून याविरोधात तक्रार दाखल केली . या घटनेनंतर तिला पोलिसांकडून सुरक्षाही पुरवण्यात आली आहे . मुंबईतील ओशिवरा पोलीस ठाण्यात याप्रकरणी गुन्हा दाखल करण्यात आला असून सखोल चौकशी सुरू असल्याचे पोलिसांनी स्पष्ट केले .


शिक्षणाचा खर्च वाढत असताना विद्यार्थी त्यासाठी शैक्षणिक कर्ज घेण्याचा मार्ग अधिकाधिक करत असल्याचे दिसते . देशात शैक्षणिक कर्ज अधिक लोकप्रिय होत आहे आणि त्यासोबतच एनपीएचा आकडा वाढला आहे . त्यामुळे बँका आता शैक्षणिक कर्ज देताना बरीच सावधगिरी बाळगतात . शैक्षणिक कर्जाचा जास्त बोजा होऊ नये यासाठी काही गोष्टी लक्षात ठेवणे आवश्यक आहे . आधीपासून नियोजन करा कर्ज घेण्याचे नियोजन तुमच्या अभ्यासाच्या सोबतच झाले पाहिजे . जर तुम्ही परदेशी विद्यापीठासाठी अर्ज करणार असलात , तर आधीपासून मंजूर असलेल्या कर्जाची कागदपत्रे तुमच्या कामी येऊ शकतात , कारण विद्यापीठात अर्जाच्या वेळी तुम्ही फी भरण्यास कसे समर्थ आहात ते विचारले जाऊ शकते . तसेही विद्यापीठाकडून निकाल आल्यानंतर विद्यार्थ्याकडे शैक्षणिक कर्जाची व्यवस्था करण्यासाठी तीन ते चार महिन्याचा अवधी असतो . आधीपासून नियोजन केलेले असल्यावर निर्णय घेण्यात घाई करावी लागत नाही , कारण त्यामुळे विविध बँकांच्या कर्ज योजनांचा तौलनिक अभ्यास करता येतो . कर्ज घेण्यासाठी बँक लक्षपूर्वक निवडा भारतात आणि परदेशात अभ्यासासाठी अनेक बँका कर्ज देऊ करत असल्या , तरी तुम्हाला असे कर्ज शोधले पाहिजे ज्यावर व्याजाचा दर तर कमी असेलच पण परतफेडीच्या अटीसुद्धा सोयीस्कर असतील आणि मुदतीपेक्षा आधी कर्ज परत करण्याची मुभा असेल . तसेच बँक निवडण्याआधी अर्जाच्या वेळीचा खर्चसुद्धा पाहा . अधिक कर्ज देणाऱ्या बँकेपेक्षा अधिक सोयीचे कर्ज देणाऱ्या बँकेची निवड करणे केव्हाही फायद्याचेच . राहण्याचा खर्च स्वतः करा जर तुम्ही अमेरिका , इंग्लंड , कॅनडा , ऑस्ट्रेलिया इत्यादी देशांत जाण्याचा विचार करीत असलात , तर तिथे राहाण्याचा खर्च भारतापेक्षा फार अधिक असेल . तो खर्च भागवण्यासाठी विद्यार्थी कर्जाचा आकडा वाढवतात . तसे करण्यापेक्षा इतर मार्ग शोधून पाहा . अनेक विद्यापीठे विद्यार्थ्यांना अंशकालिक काम देऊ करतात , जसे वाचनालय किंवा प्रयोगशाळेत मदतनीस वगैरे . तुम्ही विद्यापीठाबाहेर सुद्धा अंशकालिक काम पाहू शकता . बाहेर राहण्याचा खर्च करण्यासाठी हे पर्याय उपाय ठरु शकतात . परतफेडीच्या कालावधीत सूट मिळवा शिक्षण पूर्ण झाल्याबरोबर नोकरी मिळतेच असे नाही . विद्यार्थ्यांना शिक्षण संपल्यावर आणि काम मिळण्याआधी किंवा काम मिळाल्यावर लगेच कर्जाची परतफेड सुरू करणे कठीण जाते . अशा परिस्थितीसाठी काही बँका परतफेडीची सुरूवात करण्यासाठी सहा महिने किंवा एक वर्षाचा कालावधी देतात . अशा परिस्थितीत तुम्ही कर्जाची परतफेड त्या कालावधीनंतर सुरू करू शकता . जर तुम्ही या आधीच चांगल्या आर्थिक परिस्थितीत आलात , तर तुम्ही या कालावधीमध्ये व्याजाची परतफेड सुरू करू शकता . सर्वात चांगल्या विद्यापीठासाठी प्रयत्न करा कर्ज मंजूर करण्याआधी बँका विद्यापीठाचे प्रवेश परवानगीचे पत्र , खर्चाचा तपशील , व्हिसाची कागद - पत्रे , शैक्षणिक रेकॉर्ड इत्यादींची मागणी करू शकतात . कर्जाचा आकडा अधिक असल्यास ते कर्जाच्या आकड्यापेक्षा अधिक तारण ठेवण्याची मागणीही करू शकतात . पण जर विद्यार्थ्याला एखाद्या उच्च दर्जाच्या विद्यापीठात शिरकाव मिळाला असेल , तर बँका तारण मागत नाहीत . आदिल शेट्टी सीईओ , बँकबझार


व्यावसायिक पदवी मिळवण्यापासून उपजीविका कमावण्यापर्यंत आजची नारी कोणावरही आश्रित राहिलेली नाही . आज घराच्या एकूण मिळकतीमध्ये कमावत्या स्त्रियांचा सिंहाचा वाटा असतो आणि अनेकदा तर त्या कुटुंबाच्या एकमेव कमावत्या सदस्यसुद्धा असतात . पण कधी - कधी याचा अर्थ असा होतो की त्यांना वैयक्तिक आकांक्षा सोडून आणि अनेकदा तर आर्थिक सुरक्षा सोडून सुद्धा जबाबदारी घ्यावी लागते . आज आपण पाहू की या स्त्रियांना कशा समस्यांना तोंड द्यावे लागते आणि त्यांनी कशाप्रकारे सामोरे जायला हवे . अविवाहित एकटी कमावती स्त्री – अविवाहित कमावत्या स्त्रिया बहुतांश वेळा स्वतःऐवजी आई - वडिलांची आणि लहान भावंडांची आर्थिक सोय आधी पाहातात . काही तर आर्थिक जबाबदारी पूर्ण करण्यासाठी स्वतःच्या लग्नाचा किंवा उच्च शिक्षणाचा विचारसुद्धा पुढे ढकलत असतात . त्यांनी काय करावे ? कुटुंबाचे हित जपणे महत्वाचे आहेच . तरीही लक्षात ठेवा , तुम्ही आनंदी असलात तरच तुमचे कुटुंब आनंदी राहील . सते . उर्वरित मिळकत तुम्ही तुमच्या कौटुंबिक गरजा , बचत आणि गुंतवणुकीसाठी वापरू शकता . नीट म्हणूनच महिन्याच्या सुरूवातीलाच स्वतःच्या गरजांसाठी काही पैसा बाजूला काढून ठेवणे उत्तम अनियोजन करा आणि त्याप्रमाणेच वागा . कमावती विवाहीत स्त्री – अशा स्त्रियांसाठी परिस्थिती अधिक अवघड असू शकते , कारण त्यांना करिअरसोबत घराकडे लक्ष द्यावे लागते . त्यात जर तुम्ही आई असलात , तर मातृत्वाच्या जबाबदाऱ्या सर्वात आधी असतातच . आर्थिक जबाबदारीमुळे घराच्या जबाबदाऱ्यांकडे दुर्लक्ष केले जाऊ शकत नाही . घराच्या जबाबदाऱ्यांसाठी आपल्या जोडीदाराची साथ घेणे केव्हाही योग्यच , तरीही तुम्ही स्वतःचे भवितव्य सुरक्षित केल्याशिवाय सर्व मिळकत घरासाठीच वापरणे योग्य नाही . विवाहित स्त्रिया खालील प्रकारे त्यांचे अर्थकारण सुरळीत ठेवू शकतात . मिळकतीची वाटणीः तुम्ही आपल्या पतीसोबत बसून मासिक मिळकत कशी वापरली जाईल याचा स्पष्ट आराखडा तयार केला पाहिजे . जर तुम्ही घरगुती खर्च मिळून करण्याचे ठरवले , तर कोण कसा खर्च करेल याचे प्रमाण स्पष्ट असले पाहिजे . जर पतीने घराचा सर्व खर्च करण्याचे ठरवले असले , तर पत्नीची मिळकत स्वतः आणि मुलांसाठी बचत आणि गुंतवणूक करण्यासाठी वापरली जाऊ शकते . एचआरएचे फायदे आणि गृह कर्जः घर भाड्याचे असले तर टॅक्सची कमाल बचत करण्यासाठी भाडे दोघांनी मिळून भरले पाहिजे . एचआरएचा क्लेम करताना तुम्ही भाड्याच्या रकमेची अशा प्रकारे विभागणी करू शकता ज्याने त्यातून दोघांनाही कमाल फायदा मिळू शकेल . ही विभागणी पती आणि पत्नी दोघांच्या टॅक्स स्लॅब प्रमाणे करता येईल . गृह कर्ज असले , तर दोघे जोडीदार करलाभ घेण्यासाठी त्यात सह - अर्जदार आणि घराचे सह - मालक असू शकतात . अशाने दोघांनाही गृह कर्जावरील व्याजावर वर्षाकाठी २ लाख रुपये आणि मुदलावर १ . ५ लाख रुपये एवढी वजा करता येईल . आरोग्य विमासारख्या इतर गुंतवणुकींसाठीः जर दोघे जोडीदार नोकरदार असतील आणि आरोग्य विमा प्रीमियमवर टॅक्स लाभ घेऊ इच्छितात , तर त्यांनी निराळी आरोग्य विमा पॉलिसी घेतलेली बरी . किंवा एक फॅमिली फ्लोटर पॉलिसी घेऊन टॅक्स लाभांसाठी प्रीमियमची विभागणी करून घ्यावी . सह - नावाने केलेल्या गुंतवणुकींवर टॅक्स वजा करुन क्लेम करताना आधी एखाद्या टॅक्स तज्ञाचा सल्ला घ्या . महिलांनी कार्यक्षेत्राचा चांगला ताबा घेतलेला आहे . आता वेळ आहे त्यांनी भवितव्य सुंदर करण्यासाठी समजुतदारीने आणि सुज्ञपणे पाऊले उचलण्याची . आदिल शेट्टी , सीईओ , बँकबझार


डर्बन : डावाच्या सुरवातीच्या टप्प्यात भारतीय गोलंदाजांनी वर्चस्व गाजविले असले , तरीही कर्णधार फाफ डू प्लेसिसच्या झुंजार शतकामुळे भारताविरुद्धच्या पहिल्या एकदिवसीय सामन्यात दक्षिण आफ्रिकेने 50 षटकांमध्ये 269 धावा केल्या . डू प्लेसिसने एका बाजूने झुंज देत 120 धावा केल्या . डर्बनच्या या खेळपट्टीवर डू प्लेसिसने नाणेफेक जिंकून फलंदाजी स्वीकारली . पण हाशिम आमला आणि क्विंटन डिकॉक यांना डावाच्या सुरवातीला वेगाने धावा करता आल्या नाहीत . जसप्रित बुमराहने आमलाला बाद करून भारताला पहिले यश मिळवून दिले . त्यानंतर डिकॉक आणि डू प्लेसिस यांनी 53 धावांची भागीदारी करत धावगती वाढविली . पुन्हा एकदा बुमराहनेच ही जोडी फोडली . या दरम्यान युझवेंद्र चहल , कुलदीप यादव आणि केदार जाधव या फिरकी गोलंदाजांनी दक्षिण आफ्रिकेच्या फलंदाजांना जखडून ठेवले . एडन मार्कराम , जेपी ड्युमिनी आणि डेव्हिड मिलर हे धडाकेबाज फलंदाज झटपट बाद झाले . जेपी ड्युमिनीचा कुलदीप यादवने त्रिफळा उडविला . डावाच्या अखेरच्या टप्प्यात अष्टपैलू ख्रिस मॉरिस ( 37 ) आणि अँडी फेहलुख्वायो ( नाबाद 27 ) यांनी डू प्लेसिसला साथ दिल्यामुळे दक्षिण आफ्रिकेची धावसंख्या अडीचशेच्या पुढे गेली . भारताकडून कुलदीप यादवने तीन गडी बाद केले . युझवेंद्र चहलने दोन , तर भुवनेश्वर कुमार आणि बुमराह यांनी प्रत्येकी एक गडी बाद केला . भारतीय संघाने या सामन्यासाठी अजिंक्य रहाणेला स्थान दिले . भारतीय संघ : रोहित शर्मा , शिखर धवन , विराट कोहली , अजिंक्य रहाणे , महेंद्रसिंह धोनी , केदार जाधव , हार्दिक पांड्या , भुवनेश्वर कुमार , कुलदीप यादव , जसप्रित बुमराह , युझवेंद्र चहल


यमजान देशात सर्वत्र शंभराच्या चलनी नोटांचे महत्त्व वाढले असताना इंग्लंडच्या ज्यो रूटने शतकाचे खणखणीत नाणे सादर केले . त्याच्या पावलावर पाऊल टाकणारा मोईन अलीही शतकाच्या उंबरठ्यावर उभा आहे . या दोघांनी भारतीय गोलंदाजांना पुरते निष्प्रभ केले . त्यामुळे इंग्लंडने पहिल्या कसोटी क्रिकेट सामन्यात पहिल्या दिवसअखेर 4 बाद 311 अशी भक्कम सुरवात केली . काही दिवसांपूर्वी न्यूझीलंडविरुद्धच्या मालिकेत मर्दुमकी गाजवून कसोटी क्रमवारीत अव्वल ठरलेल्या भारतीयांची गोलंदाजी फलंदाजीस साथ देणाऱ्या खेळपट्टीवर रूट व मोईन यांनी पहिल्या दिवशी तरी चिल्लर ठरवली . 93 षटकांच्या खेळात अवघे चारच फलंदाज बाद झाले . उपाहार ते चहापान या सत्रात भारताला एकही यश मिळाले नाही . येथेच भारतीय गोलंदाजीची निष्प्रभता अधोरेखित झाली . त्यातच क्षेत्ररक्षणातील ढिसाळपणाही भोवला . कसोटी क्रिकेटमध्ये मधल्या फळीतील सर्वोत्तम फलंदाज म्हणून विराट कोहलीशी रूटची तुलना केली जाते . त्याने पाच सामन्यांच्या मालिकेत पहिल्याच दिवशी इंग्लंडची पाळेमुळे घट्ट रोवली . सहजसुंदर फलंदाजी करत त्याने लीलया तीन अंकी धावसंख्या पार केली . 11 चौकार व एका षटकारासह त्याने 124 धावा केल्या . त्याने मोईनसह चौथ्या विकेटसाठी 3.70 च्या सरासरीने 179 धावांची भागीदारी केली . कसोटी क्रिकेटमध्ये ही सरासरी वर्चस्व सिद्ध करणारी असते . नऊ चौकार मारणारा मोईन 99 धावांवर नाबाद राहिला आहे . कसोटी पदार्पण करणाऱ्या राजकोटची खेळपट्टी पहिले दोन दिवस तरी फलंदाजीस साह्य करणारी आहे . अशा खेळपट्टीवर प्रथम फलंदाजी करण्याची संधी नाणेफेक जिंकल्यामुळे इंग्लंडला मिळाली . सुरवातीलाच इंग्लंडला बॅकफूटवर ठेवण्याची संधी भारताला मिळाली होती ; परंतु क्षेत्ररक्षणातील ढिलाईने ही संधी गमावली . महंमद शमीच्या तिसऱ्याच चेंडूवर कुकचा झेल गलीमध्ये अजिंक्य रहाणेने सोडला . त्यानंतर विराट कोहलीनेही अशीच संधी सोडली . या संधीचा फायदा घेत कुकने कसोटी पदार्पण करणाऱ्या 19 वर्षीय हमीदसह 47 धावांची सलामी दिली . अखेर रवींद्र जडेजाने ही जोडी फोडली . डीआरएसचा वापर करावा की नाही अशा संभ्रमात असलेल्या कुकने पंचांचा पायचीतचा निर्णय मान्य केला ; पण रिप्लेमध्ये त्याच्या पायाला लागलेला चेंडू यष्टींच्या बाहेर जात असल्याचे दिसून आले . ज्यो रूट मैदानावर आला तोपर्यंत इंग्लिश फलंदाजांना खेळपट्टीचा अंदाज आला होता . हमीद आत्मविश्वासाने फलंदाजी करत होता ; परंतु अश्विनच्या चेंडूवर तो पायचीत झाला . या वेळी त्याने डीआरएसचा वापर केला ; परंतु तो बाद असल्याचेच स्पष्ट झाले . उपाहाराच्या अखेरच्या षटकात अश्विनने डकेटला बाद केले . इंग्लंडची 3 बाद 102 अशी अवस्था झाली होती , त्या वेळी भारताचे 75 टक्के वर्चस्व होते . पण , उपाहारानंतरचा खेळ सुरू झाला आणि रूट - मोईन यांनी भारतीय गोलंदाजांचा " खेळ ' केला . खेळपट्टी फलंदाजीस अनुकूल असताना गोलंदाजी करावी लागली , तर हाताशी अतिरिक्त गोलंदाज असावा म्हणून पाच गोलंदाज खेळवणाऱ्या भारताचे पाचही गोलंदाज पुढच्या दोन सत्रांत अपयशी ठरले . लेगस्पिनर अमित मिश्रा तर फुलटॉस चेंडूच अधिक टाकत होता . त्यामुळे त्याच्या गोलंदाजीची सरासरी 4.20 अशी होती . भारताकडून सर्वाधिक षटके अर्थातच अश्विनने टाकली ; पण 31 षटकांत त्याने शतकी धावा दिल्या . यावरून भारतीय गोलंदाजांचे अपयश स्पष्ट झाले . पहिल्या दिवसाचा खेळ संपता संपता उमेश यादवने रूटला बाद केले . हाच काय तो दिलासा मिळाला .


अभिनेता शाहरूख खानचा ‘रईस’ आणि सलमान खानचा ‘सुलतान’ हे दोन्ही चित्रपट एकाच दिवशी प्रदर्शित होणार असल्याची अटकळ होती . मात्र , ‘रईस’च्या प्रदर्शनाची तारीख आता पुढे ढकलण्यात आली आहे . त्यामुळे हे दोन्ही ‘बिग बजेट’ चित्रपट ईदच्या शुभ मुहूर्तावर प्रदर्शित होणार असल्याच्या चर्चेला आता पूर्णविराम मिळाला आहे . शाहरुखच्या ‘रईस’ चित्रपटासाठी आता चाहत्यांना पुढील वर्षाच्या जानेवारीची वाट पाहावी लागणार आहे . ‘रईस’ चित्रपट जानेवारीच्या २६ तारखेला प्रदर्शित होणार आहे . चित्रपटाच्या प्रदर्शनाची तारीख पुढे ढकलण्याची निर्णय सोपा नव्हता . ‘रईस’ चित्रपटाची सर्व आतुरतेने वाट पाहत आहेत याची आम्हाला कल्पना आहे . तो जास्तीत जास्त प्रेक्षकांना पाहता यावा , यासाठी आम्हाला चित्रपटाच्या प्रदर्शनाची तारीख बदलण्याचा निर्णय घ्यावा लागला , असे चित्रपटाच्या निर्मात्यांनी जारी केलेल्या निवेदानात म्हटले आहे . दरम्यान , शाहरुखनेही याआधी पीटीआयला दिलेल्या मुलाखतीत सलमान आणि त्याच्या चित्रपटाची टक्कर होणार नाही , याचा विचार केला जात असल्याचे सांगितले होते . सलमान खानचा बहुप्रतिक्षीत सुलतान चित्रपट यंदा ईदच्या मुहूर्तावर प्रदर्शित होत असून , चित्रपटात सलमान कुस्तीपटूची भूमिका साकारत आहे . चित्रपटात अभिनेत्री अनुष्का शर्माचीही महत्त्वाची भूमिका आहे .


सोशल मीडियावर एखादा फोटो पोस्ट केल्यानंतर त्या फोटोवर येणाऱ्या संमिश्र प्रतिक्रियांसाठी जवळपास सर्वच सेलिब्रिटी तयार असतात . मुख्य म्हणजे इथे सेलिब्रिटींचा उल्लेख करण्याचं कारण की , सोशल मीडियावर ट्रोलिंगचा शिकार होणाऱ्यांमध्ये सेलिब्रिटींची संख्या तुलनेने जास्त आहे . आम्ही ट्रोलर्सकडे फारसं लक्ष देत नाही असं सेलिब्रिटी कितीही म्हणत असले तरीही ते एखाद्या नेटकऱ्याच्या कमेंटवर आपली भूमिका स्पष्ट करतातच . अभिनेत्री मलायका अरोरा ही त्यापैकीच एक . आजवर सोशल मीडियावर काही बोल्ड फोटो पोस्ट केल्यामुळे अनेकांनी मलायकावर टीकेची झोड उठवली आहे . पण , या खिल्ली उडवणाऱ्यांकडे अजिबात लक्ष न देता त्यांना टाळणं हा सर्वोत्तम मार्ग असल्याचं तिने ‘आयएएनएस’ या वृत्तसंस्थेशी संवाद साधताना स्पष्ट केलं . काही दिवसांपूर्वीच मलायकाने इन्स्टाग्रामवर समुद्रात पोहतानाचा एक फोटो पोस्ट केला होता . ज्यासोबत तिने सुरेख असं कॅप्शनही लिहिलं होतं . तिच्या या फोटोला लाईक करणाऱ्यांची संख्या लक्षवेधी होतीच . पण , त्यासोबतच तिच्यावर टीका करणाऱ्यांची संख्याही काही कमी नव्हती . हा फोटो पोस्ट केल्यानंतर काही नेटकऱ्यांनी मलायकाच्या कपड्यांविषयी नाराजी व्यक्त करत तिला ट्रोल करण्यास सुरुवात केली . इन्स्टाग्रामवर पोस्ट करण्यात आलेल्या या फोटोवर आपली प्रतिक्रिया देत मलायका म्हणाली , ‘मी मालदीवला गेले होते तेव्हाचा हा फोटो आहे . यामध्ये लोकांना माझ्या कपड्यांमध्येच जास्त रस असल्याचं स्पष्ट होत आहे . मला सर्वांना एकच प्रश्न विचारायचा आहे , एक व्यक्ती म्हणून तुम्हाला त्या कपड्यांमध्ये गैर काय वाटतं , स्विमिंग करतेवेळी मी कोणत्या प्रकारचे कपडे घालावेत असं तुम्हाला वाटतं ? ’ वाचा : मेसेंजरपासून सुरु झालेल्या रिलेशनशिपमध्ये बॉलिवूड अभिनेत्रीला गवसलं तिचं अस्तित्वं आपली खिल्ली उडवणाऱ्या नेटकऱ्यांनाच प्रतिप्रश्न करत मलायका म्हणाली , माझ्या माहितीनुसार कुठे बाहेर गेल्यानंतर पाण्यात जातेवेळी स्विमसुटचा सर्रास वापर केला जातो . आता इतरांना वाटत असेल की , मी काही दुसरे कपडे वापरावेत तर कृपया त्यांनी मला तसे पर्याय सुचवावेत , असा उपरोधिक टोला लगावत मलायकाने ट्रोलर्सचा समाचार घेतला .


बॉलिवूडमधील मोजक्या चित्रपटातून प्रेक्षकांच्या मनात घर करणारी अभिनेत्री म्हणजे दिव्या भारती . चित्रपटसृष्टीतील पदार्पणानंतर या अभिनेत्रीला पाहून सर्वांनाच मोठ्या अपेक्षा होत्या . मात्र , अवघ्या १९ व्या वर्षी तिचा अपघाती मृत्यू झाला . तिच्या मृत्यूचे गूढ एखाद्या सिनेमातील थ्रील सारखेच आहे . मृत्यूचे कारण अद्यापही बॉलिवूडमधील एक गूढ आहे . ५ एप्रिल १९९३ मध्ये वर्सोवा मुंबई येथील रुग्णालयात दिव्याने अखेरचा श्वास घेतला . वर्सोवा येथील तुलसी नावाच्या इमारतीच्या पाचव्या मजल्यावरील बाल्कनीतून पडल्याने तिचा मृत्यू झाला . तिच्या अपघाती मृत्यूनंतर संशयाची सुई तिचा पती आणि बॉलिवूड दिग्दर्शक साजिद नाडियादवाला याच्यासह तिच्या आईकडे होती . मात्र , पोलिसांनी १९९८ मध्ये दिव्याची केस बंद केली . दिव्या भारतीने १४ व्या वर्षी रंगमच गाजविणाऱ्या दिव्याने १६ व्या वर्षी तेलगू चित्रपटातून आपल्या कारकिर्दीला सुरुवात केली . नव्वदीच्या दशकात म्हणजे १९९२ मध्ये तिने ‘विश्वात्मा’ या चित्रपटातून बॉलिवूडमध्ये पदार्पण केले . या चित्रपटातील ‘सात समुदर पार मै तेरे…’ हे गाणे आज देखील प्रसिद्ध आहे . केवळ एका वर्षात तिने बॉलिवूडमधील तब्बल १४ चित्रपटात काम केले . त्यामध्ये गोविंदासोबतचा ‘शोला और शबनम’ आणि ऋषी कपूर यांच्यासोबतचा ‘दिवाना’ या लोकप्रिय चित्रपटांचा समावेश आहे . ‘दिवाना’ या चित्रपटात बॉलिवूड बादशाह शाहरुखही तिच्यासोबत दिसला होता . दिव्याच्या मृत्यूनंतर तिचा ‘शतरंज’ , ‘रंग’ , ‘थोल्ली मुद्धू’ हे चित्रपट प्रदर्शित झाले . १९९४ मध्ये प्रदर्शित झालेल्या अनिल कपूरच्या ‘लाडला’ चित्रपटात दिव्या दिसणार होती . मात्र , मृत्यूनंतर या चित्रपटाचे चित्रीकरण श्रीदेवीला घेऊन पूर्ण करण्यात आले . दिव्याने या चित्रपटातील बरेचसे चित्रीकरण केले होते . त्याचे काही फुटेज देखील इंटरनेटवर उपलब्ध आहेत . य़ाशिवाय ‘धनवान’ ( करिश्मा कपूर ) , ‘मोहरा’ ( रविना टंडन ) , ‘विजयपथ’ ( तब्बू ) , ‘हलचल’ ( काजोल ) , ‘आंदोलन’ ( ममता कुलकर्णी ) , ‘कर्तव्य’ ( जूही चावला ) , आणि ‘अंगरक्षक’ ( पूजा भट्ट ) हे तिचे नियोजित चित्रपट अडखळले होते . जे नायिका बदलून पूर्ण करण्यात आले .


घरच्या मैदानावर खेळत असलेला भारतीय संघ फॉर्ममध्ये असला , तरी आम्हीही या दौऱ्यात विजयाच्याच इराद्याने आलेलो आहोत . आमच्या संघात चमत्कार करण्याची क्षमता आहे . फलंदाज व गोलंदाजांनी चांगली कामगिरी केल्यास आम्ही या दौऱ्यात चमत्कार करू शकतो , अशा शब्दात श्रीलंकेचा कर्णधार दिनेश चंडिमलने यजमान भारताला इशारा दिला आहे . चंडिमल म्हणाला , ‘‘भारताला त्यांच्या भूमीवर पराभूत करणे सोपे नाही याची जाणीव आहे . त्यामुळे आमच्यापुढे निश्चितच फार मोठे आव्हान राहणार आहे . परंतु , आम्हीही विजयाच्याच इराद्याने भारतात आलो आहोत . कोलकाता कसोटीतील पहिल्या डावात आमच्या गोलंदाजांनी धमाल कामगिरी करून ते सिद्धही करून दाखविले . सर्व गोष्टी मनाप्रमाणे जुळून आल्यास आम्ही या सामन्यात भारतावर विजय मिळवू शकतो . तशी आमच्या खेळाडूंमध्ये क्षमतासुद्धा आहे . ’’ ईडन गार्डन्सवरील कामगिरीवर समाधान व्यक्त करून चंडिमल म्हणाला , ‘‘पहिल्या दिवशी गोलंदाजांनी अपेक्षेप्रमाणे चांगले प्रदर्शन केले . मात्र , त्यानंतर कामगिरीतील सातत्य राखता आले नाही . तथापि , त्या कसोटीत आम्हाला खूप काही शिकायला मिळाले . दुसऱ्या कसोटीत कामगिरीत आणखी सुधारणा करण्याची गरज आहे . ’’ श्रीलंकेला या सामन्यात अनुभवी फिरकीपटू रंगना हेराथकडूनही खूप अपेक्षा असल्याचे त्याने सांगितले . खेळपट्टी अनुकूल मिळाल्यास तो निश्चितच प्रतिस्पर्धी संघासाठी धोकादायक ठरू शकतो , असे सांगून नागपूर कसोटीत सहा फलंदाज व पाच ‘स्पेशॅलिस्ट’ गोलंदाजांसह उतरण्याचे त्याने संकेत दिले .


वाचन संस्कृती विशाखा कुलकर्णी – response . lokprabha @ expressindia . com ग्रंथालय हे वाचनसंस्कृतीचे पारंपरिक माध्यम . पण आता इंटरनेटच्या वाढत्या वापरानंतर सोशल मीडिया हा तरुणाईच्या वाचन संस्कृतीचा नवा आधार होऊ लागला आहे . एकीकडे तरुण पिढी अजिबात वाचन करत नाही हे पालुपद अनेकदा ऐकायला मिळते , तर दुसरीकडे महागडय़ा किंडल्सची वाढती विक्री , पेड इ बुक्सचा वाढता वाचकवर्ग असे तरुणाईच्या पुस्तकप्रेमाचे दाखले आपल्याला दिसतात . तरुण पिढीचा वेळ सर्वाधिक प्रमाणात मोबाइल आणि वेब सिरीज वगरेमध्ये जात असला तरी पुस्तकात रमणाऱ्या तरुणाईची संख्याही तितकीच आहे . २४ तास सोशल मिडिया आणि इंटरनेटवर असणाऱ्या फोटो , व्हिडीओज , पोस्ट याच्या माऱ्यापुढे पुस्तकावर प्रेम करणारा वाचकवर्ग स्वतचे अस्तित्व टिकवून आहे . अत्यंत व्यस्त जीवनशैलीमध्ये पुस्तकासोबत वेळ घालवून डोक्याला शांतता मिळते . पुस्तकांच्या सान्निध्यात अनेकांना स्वतची ‘स्पेस’ मिळते . त्यामुळे नवनवीन पुस्तकांच्या शोधात असणाऱ्या तरुणवर्गातील वाचकांची संख्या वाढते आहे . डोक्यात प्रश्न यायच्या आत तो गुगलला समजेल अशा या काळात आबालवृद्ध लहानसहान गोष्टीसाठीही इंटरनेट प्रभावीपणे वापरत असतात , त्यामुळे पुस्तकांवर प्रेम करणाऱ्या मंडळींना एखाद्या पुस्तकाविषयी माहिती हवी असेल तर त्यांचा हात चटकन गुगलकडे वळतो . पण याही पलीकडे सोशल मीडियावर अनेक पुस्तकप्रेमी एकत्र येऊन पुस्तकांविषयी चर्चा करण्यासाठी , आपण वाचलेल्या पुस्तकांच्या माहितीची देवाणघेवाण करण्यासाठी , केवळ पुस्तकाशी संबंधित पोस्ट करण्यासाठी ग्रुप्स तयार केले आहेत . हातात सहजपणे उपलब्ध असलेल्या फेसबुक ट्विटर आणि व्हॉटसअॅपवरील हे ग्रुप्स ‘वाचन चळवळी’मध्ये महत्त्वाची भूमिका बजावतात . ट्विटरवर विविध प्रकारचे वाचनविषयक हॅशटॅग टाकून अनेक सदस्य आपापल्या आवडीच्या पुस्तकविषयी माहिती टाकत असतात , एखाद्या वेळी एकच हॅशटॅग वापरून अनेक पुस्तकांवर , साहित्यिक विषयावर चर्चा होते . सोशल मीडियावर काही पुस्तकप्रेमींनी सुरू केलेल्या या ग्रुपमध्ये ग्रुपमधील सदस्य आपण वाचलेल्या , आपल्याला आवडलेल्या पुस्तकाचा फोटो , त्याविषयी संक्षिप्त माहिती , प्रकाशक आणि इतर माहिती पोस्ट करतात . या पोस्टवर ते पुस्तक आवडलेल्या , न आवडलेल्या लोकांची चर्चा रंगते . मत व्यक्त होते , अनेकदा वाद - विवादही होतात . खरतर अशा चर्चा सोशल मीडियावर होणे हा सोशल मीडियाचा अतिशय प्रभावी उपयोग आहे , केवळ वायफळ विषयांवर चर्चा होण्याऐवजी अशा चर्चामधून प्रत्येकाला उद्बोधक माहिती मिळतेच , पण त्या पुस्तकाची माहिती आणि त्यासोबतच त्यावरची सांगोपांग चर्चा एकाच ठिकाणी मिळते . त्या ग्रुपमध्ये त्या पुस्तकाविषयी सर्च करताच ही सर्व माहिती भविष्यात कधीही मिळू शकते . यामुळे एका पुस्तकाच्या अधिकाधिक माहितीचे संकलन नकळतपणे होत राहते . सोशल मीडियावर पोस्ट केलेल्या या ‘पुस्तक चच्रेचा’ फायदा म्हणजे यावर प्रत्येकजण पुस्तकाविषयीचे वैयक्तिक मत सांगतो , पुस्तक वाचण्याचा स्वतचा अनुभव सांगतो . ज्यामुळे इतर वाचकांना त्याची माहिती कुठल्याही प्रकारे अतिरंजित वगरे वाटत नाही . त्या पुस्तकात काय आहे याची नेमकी माहिती अशा ग्रुपमधून मिळते . जाहिराती किंवा पुस्तकाविषयीच्या विविध माध्यमातील लेखांपेक्षा ही वैयक्तिक माहिती अधिक उपयुक्त ठरते . याशिवाय एखादे पुस्तक प्रत्येक जण आपापल्या दृष्टिकोनातून वाचतो , त्यामुळे सोशल मीडिया ग्रुप्सवर झालेल्या चच्रेमुळे तेच पुस्तक वाचण्याचा एक वेगळा दृष्टिकोन मिळतो , ज्यामुळे कधी ते पुस्तक पुन्हा वाचताना त्यातील अर्थ नव्याने आपल्यापुढे उलगडतो , जो एखाद्या व्यक्तीच्या अनुभवातूनच आलेला असतो . पुस्तकांच्या ग्रुप्सवर असणाऱ्या या माहितीपर पोस्ट अनेकदा औपचारिक भाषेत नसतात , वाचकाने सहजपणे लिहिल्याने त्या इतरांना अधिक जवळच्या वाटतात . एखाद्या ऐतिहासिक पुस्तकात वाचक रममाण होतो , हा अनुभव शब्दबद्ध करताना अनौपचारिक पद्धतीने केल्यामुळे इतर वाचकही तो अनुभव घेऊ शकतात . असे वैयक्तिक पातळीवरचे अनुभव कथन पुस्तकाविषयी करणे हे इतर माध्यमाद्वारे नेहमीच शक्य नसल्याने सोशल मीडिया ग्रुप हे यासाठी उत्तम व्यासपीठ आहे . बहुतेकदा वाचनाची आवड या एकमेव अटीवर या वाचनसमूहामध्ये प्रवेश दिला जातो , त्यामुळे सोशल मीडियावरील या ग्रुपमध्ये सर्वच वयोगटातील सदस्य पोस्ट करतात . कथा , कादंबऱ्या , ललित , चरित्र अशा सर्वच साहित्य प्रकारांची पुस्तके या ग्रुप्सवर सदस्य स्वतहून पोस्ट करतात . प्रसिद्ध पुस्तकांच्या माहितीसह नुकतेच प्रकाशित झालेले साहित्यही या ग्रुप्समधून चच्रेत येते . समकालीन लिखाणावरही या ग्रुप्समधून चर्चा होताना दिसतात . यातूनच नवीन येणाऱ्या चांगल्या साहित्याबद्दलची माहिती कळते . एरवी पुस्तकांची माहिती पुस्तक प्रदर्शन किंवा प्रकाशकांनी दिलेल्या जाहिरातींमधून मिळते . पण अनेकदा या जाहिराती सर्वत्र न पोचल्याने किंवा इतर काही कारणाने दुर्लक्षित झालेले एखादे चांगले पुस्तक वाचनसमूहावर पोस्ट झालेले दिसताच ते वाचकाला विकत घेता येते . काही योग्य प्रसिद्धी न मिळालेले उत्तम पुस्तकही अशा ग्रुपमधील चच्रेमुळे प्रसिद्धीच्या झोतात येते . त्यामुळे पुस्तक खरेदी करण्याआधी या समूहातून चक्कर मारूनच वाचक पुस्तकाची यादी तयार करतात . केवळ पुस्तकाच्या माहितीव्यतिरिक्त या समूहांमध्ये एखाद्या विशिष्ट पुस्तकाची माहिती हवी असल्यास त्यासंबंधी वाचक ग्रुपवर पोस्ट करून विचारणा करतात , आणि यावर लगेच मदतही मिळते . कुणाला एखाद्या विषयावर वाचन करायचे असेल तर तो विषय पोस्ट केल्यानंतर कॉमेंटमध्ये त्या विषयीच्या सगळ्या पुस्तकांची यादीच मिळते . तीसुद्धा गुगलच्या सर्चद्वारे नसून प्रत्येकाने स्वतः वाचून सुचवलेल्या पुस्तकांची ! अशी संकलित यादी मग इतरांनाही उपयोगी पडते . सोशल मीडियावरील पुस्तकाशी संबंधित समूह त्यातील सदस्यांना प्रचंड मदत करतातच , पण सर्वात महत्त्वाचे म्हणजे या समूहाच्या माध्यमातून पुस्तकप्रेमी माणसे जोडली गेल्याने अनेक समविचारी मित्र भेटतात . एरवीच्या आयुष्यात वाचनप्रेमी मित्र भेटणे तसे सोपे नाही त्यामुळे या समूहाच्या माध्यमातून मिळालेल्या लोकांशी पुस्तकांविषयी मनसोक्त चर्चा करता येते . कधी या मित्रांना प्रत्यक्ष भेटून गप्पांची मफल रंगवली जाते . आज अनेक फेसबुक समूहात मत्री झालेले वाचनप्रेमी मित्र ठरवून एकत्र येत वाचनाचे कार्यक्रम करतात . पुस्तक साखळी तयार करून उत्तम पुस्तकांची देवाणघेवाण करतात . याचे एक उत्तम उदाहरण म्हणजे अनिल आठलेकर यांनी सुरू केलेली ‘वाचक मफल’ . फेसबुकवरून जोडले गेलेले आणि वाचनाची अतिशय आवड असलेले मित्रमत्रिणी एकत्र येऊन पुस्तकांविषयी चर्चा करतात , आवडलेल्या आणि वाचनात आलेल्या पुस्तकांविषयी बोलतात . आणि या कार्यक्रमात झालेली चर्चा फेसबुकवर टाकतात . यासह विविध दिग्गज लेखकही या मफिलीला भेट देतात . या उपक्रमाची माहिती वेळोवेळी फेसबुकवर टाकून वाचक संस्कृतीचा प्रसार अगदी सहजपणे केला जातो . सोशल मीडियाद्वारे एकत्र येऊन केवळ आणि केवळ वाचनाच्या उद्देशाने सुरू झालेल्या या उपक्रमाचा आदर्श घेऊन अनेक ठिकाणी अशी वाचक मफल हळूहळू सुरू होते आहे . इतर कोणत्याही भेटीपेक्षा सोशल मीडियावरील समूहातून मिळालेले हे समविचारी मित्रमत्रिणी अमूल्य भेट ठरतात . फेसबुकवर नजर टाकली तर सध्या मराठी पुस्तके या एकाच विषयाला वाहिलेले अनेक समूह आहेत , ज्यांची सदस्य संख्या दहावीस हजारांच्याही वर असते . यासमूहांवर अगदी रोज कितीतरी पुस्तकांची माहिती टाकणाऱ्या पोस्ट असतात . ‘पुस्तक कसंय , पुस्तक बिस्तक , वाचनवेडा , मराठी पुस्तकप्रेमी’ यासारखे अनेक ग्रुप्स केवळ पुस्तकांच्या माहितीची देवाणघेवाण करतात . या ग्रुप्समध्ये अनेक वाचनप्रेमी अगदी आवर्जून पोस्ट टाकत असतात . ग्रुपमध्ये असलेल्या पण नियमाने वाचन करत नसलेल्या लोकांना या पोस्टमुळे वाचनासाठी प्रोत्साहन मिळते . नव्याने वाचन सुरू करणाऱ्या तरुण पिढीला काय वाचावे या प्रश्नांचे उत्तर याच समूहामधून मिळत असते . मुख्य म्हणजे अशा ग्रुप्समध्ये सहभागी झाल्याने वाचनाला एक प्रकारची दिशा मिळते . एखाद्या विषयावरच्या सखोल वाचनासाठी या ग्रुप्सची प्रचंड मदत होते . मुळात अशा ग्रुप्सची सुरुवातच एखाद्या वाचनप्रेमीने केलेली असते . या ग्रुप्सवर नियमितपणे पोस्ट केल्याने वाचलेल्या पुस्तकाचा सारांश लिहायची सवय आपोआप लागते असे यावरील वाचक सांगतात . वाचनालयात , पुस्तकांच्या दुकानात अनेक पुस्तके असतात . प्रकाशकांच्या जाहिरातींमधून केवळ नवीन पुस्तकांची माहिती मिळते , अशा वेळी अशा ग्रुपमधून नेमके काय वाचायचे हे कळते . अशा अतिशय उपयुक्त असणाऱ्या या ग्रुपचा कारभार शिस्तीत चालवणे हेही महत्त्वाचे आहे . याकामी ग्रुप्सचे अॅडमिन वेळ काढून पोस्टकडे लक्ष देत असतात , स्वतःसुद्धा या पोस्ट लिहिण्यात सहभागी होतात आणि समूहातील इतरांनाही पुस्तकाबद्दल लिहिण्यास प्रोत्साहन देतात . अनेकदा या ग्रुपवर केवळ स्वतच्या लिखाणाची प्रसिद्धी केली जाते , प्रकाशक याचा उपयोग जाहिराती टाकण्यासाठी करतात . अशा वेळी समूहावरील पोस्ट विचारपूर्वक ‘अप्रूव्ह’ करावी लागते , असे ‘वाचनवेडा’ या पुस्तक समूहाचे अॅडमीन विनम्र भाबल सांगतात . पुस्तक समूहामध्ये कुठल्याही प्रकारे पायरसीला प्रोत्साहन दिले जात नाही . अनेकदा ग्रुपमध्ये प्रसिद्ध पुस्तकांची पीडीएफ आहे का अशी विचारणा करणाऱ्या पोस्ट असतात . गरमार्गाने स्कॅन करून पुस्तकांची पीडीएफ शेअर होते . पण अशा पोस्ट अॅडमीन वेळीच काढून टाकतात . याउलट दुर्मीळ आणि उपलब्ध नसलेल्या पुस्तकांच्या पीडीएफ मात्र आवर्जून शेअर केल्या जातात . एकूणच , २४ तास हातात असलेल्या सोशल मीडियावर वाचनाचा इतका प्रचार आणि प्रसार चालू असताना जे वाचनापासून दूर आहेत , ज्यांना आवड असून वेळ मिळत नाही अशांना नक्कीच प्रेरणा मिळेल . मग वाचनाच्या जवळ जाण्यासाठी अशा वाचन चळवळीमध्ये सहभाग घ्यायला काय हरकत आहे ! सौजन्य – लोकप्रभा


सर्व सिलेब्रिटींसाठी सोशल मीडिया हे जास्तीत जास्त लोकांपर्यंत कमी वेळात पोहोचण्याचं एक महत्वाचं साधन आहे . आपल्या फॅन्सना आपल्या बद्दल अपडेटेड ठेवण्यासाठी तसेच त्यांच्या आगामी प्रोजेक्ट्सबद्दल गोष्टी शेअर करण्यासाठी कलाकार सोशल मीडियाचा वापर करतात . याच सोशल मीडियावर कलाकार भांडतानाही दिसतात . नुकतेच महेश भूपती आणि लिअँडर पेस मधील भांडण फेसबुक आणि ट्विटर वरून लोकांसमोर आलं . आता मराठी सिनेसृष्टीतदेखील अशीच काही भांडणं पाहायला मिळत आहेत . ललित प्रभाकर आणि नेहा महाजनमध्ये सध्या ट्विटर वॉर पाहायला मिळत आहे . नुकतेच नेहाने एका सुंदर ठिकाणाचा फोटो तिच्या ट्विटर अकाऊंटवरून पोस्ट केला होता आणि ट्विट केलं होतं . ‘मला इथे जाता आलं असतं तर , जगातल्या सर्वात उंच ठिकाणी गाडी चालवायला आवडली असती . ’ त्यावर ललितने तिला टोमणा मारत म्हटले , ‘लोकं फक्त इच्छा व्यक्त करतात . नुसतं बोलून काय फायदा आहे ? वेळ काढा आणि फिरा . ’ ललिताच्या या टोमण्याला नेहानेही लगेच उत्तर दिलं . ती म्हणाली , ‘हे माझ्या तोंडावर बोलायची तुला हिंमत हवी होती . मी माझ्या कामांमध्ये सध्या फार व्यग्र आहे . सध्या वेळ नाही आहे माझ्याकडे . ” आणि ललितने त्यावर सडेतोड उत्तर देत नेहाला म्हटले , ‘जसे काय आम्ही रिकामेचे आहोत . जर तुम्हाला तुमच्या इच्छा पूर्ण करता येत नसतील तर इतकं काम करून आणि पैसे कमवून फायदा काय ? ’ हे भांडणं इथेच थांबलं नाही तर दोघांमध्ये आयपीएलच्या सामन्यावरुन दोघांमध्ये परत वाद झाले . ललितने मुंबई इंडियन्सच्या मॅचसाठी उत्सुक असल्याचं ट्विट केलं आणि त्यात असाही लिहिलं की आज तरी रोहित शर्मा नीट खेळू दे . ललितच्या या ट्विटवर , ‘काही कलाकारांना ते फार चांगले क्रिकेटर आहेत असंच वाटत असतं आणि म्हणून ते क्रिकेटरलाच कसं खेळायचं याचे सल्ले देत असतात , ’ असं म्हणत नेहाने ललितला क्लीन बोल्ड केलं . पण ललित इतक्यावरच थांबला नाही तर नेहाला उलट उत्तर देण्यासाठी ललितने ट्विट केलं , “ @ FindingNeha फक्त क्रिकेटर्सना बघण्यासाठी ज्या मुली मॅच बघतात त्यांनी मुळात या खेळाविषयी काही बोलू नये . ” यावर नेहाने ललितला उत्तर देताना म्हटलं , ‘जे लोकं टेनिस हा खेळ फक्त तोकडे कपडे घातलेल्यांसाठी पाहतात , त्यांच्याकडूनच क्रिकेट हे कोणत्या कारणासाठी पाहिलं जातं याचं हे उत्तर अपेक्षित आहे . ’ हे ट्विटर वॉर या दोघांमंध्ये का सुरु झालं आणि हे कधी संपणार याबद्दल अद्याप कुणालाच काही कळलेलं नाही आहे पण त्यांचे चाहते मात्र त्यांच्या परीने दोघांनाही सपोर्ट करताना दिसत आहेत .


भारताचा माजी विश्वविजेता खेळाडू विश्वनाथन आनंदने ताल चषक आंतरराष्ट्रीय बुद्धिबळ स्पर्धेत नेदरलँड्सच्या अनीश गिरीविरुद्ध बरोबरी स्वीकारली . या स्पर्धेतील पहिल्या फेरीत फक्त रशियाच्या इयान नेपोम्नियाचीने आपलाच सहकारी एवगेनी तोमश्वेवस्कीवर सफाईदार विजय मिळवला आणि एक गुणाची कमाई केली . स्कॉच ओपनिंग डावात त्याने सुरुवातीपासून आक्रमक खेळ करीत अवघ्या २३ चालींमध्ये ही लढत जिंकली . या डावाचा अपवाद वगळता पहिल्या फेरीतील अन्य सर्व लढती बरोबरीत सुटल्या . शाख्रीयार मामेद्यारोवने चीनच्या ली चाओला बरोबरीत रोखले . अर्मेनियाच्या लिवॉन आरोनियनने इस्रायलच्या बोरीस गेल्फंडविरुद्ध अर्धा गुण स्वीकारला . पीटर स्विडलर व व्लादिमीर क्रामनिक या दोन्ही रशियाच्या बलाढय़ खेळाडूंमधील डाव बरोबरीत सुटला . आनंदने क्वीन्स गॅम्बिट तंत्राचा उपयोग केला . डावाच्या मध्यावर अनिषची बाजू थोडीशी वरचढ झाली होती . मात्र आनंदने कल्पकतेने उपयोग केला . आनंदलाही डावावर नियंत्रण घेण्याची नंतर संधी मिळाली होती ; परंतु त्याचा फायदा त्याला घेता आला नाही . त्याने ५६व्या चालीला बरोबरीचा प्रस्ताव मान्य केला . क्रामनिक व स्विडलर यांच्यातील डाव रंगतदार झाला . अखेर ही लढतसुद्धा बरोबरीत सुटली .


पुणे : पुष्कर श्रोत्रीने आपला पहिला सोलो दिग्दर्शन असलेला उबुंटू हा चित्रपट बनवला आहे . या चित्रपटातून शाळेचं , शालेय वयात होणाऱ्या संस्कारांचं आणि शिक्षणाचं महत्व पटवून देण्यात आलं आहे . नेटका अभिनय , श्रवणीय संगीत , रेखीव छायांकन यामुळे हा चित्रपट एक नाॅस्टॅल्जिया देतो . या प्रामाणिक प्रयत्नाला ई सकाळच्या लाईव्ह रिव्ह्यूने दिले 3 चीअर्स . उबुंटू रिव्ह्यू . . ई सकाळने सुरू केलेल्या लाईव्ह रिव्ह्यूमध्ये कलाकार , दिग्दर्शकांना सहभागी होण्याची संधी असते . पण काही करणाने हे कलाकार लोक व्यग्र असल्यामुळे त्यांना या रिव्ह्यूमध्ये भाग घेता आला नाही . पुष्करने आपल्या पहिल्याच प्रयत्नात दिग्दर्शकीय चुणूक दाखवली आहे . ही गोष्ट ढोबळेवाडी या गावात घडते . या गावाची शाळा टिकावी यासाठी एक शिक्षक प्रयत्न करत आहेत . सुरूवातीला दांडगी असलेली मुलं नंतर शाळेत रमतात . कारण या शिक्षकांची शिकवण्याची , समजून घेण्याची आपली अशी पद्धत आहे . त्यामुळे आता शाळेत येणारी मुलं ही शाळा चुकवत नाहीत . पण पट वाढणंही आवश्यक आहे . त्याचवेळी काही व्यक्तिगत कामानिमित्त शिक्षकांना बाहेरगावी जावं लागतं . त्यानंतर या शाळेचं काय होतं , पुढे ही शाळा नेमकी कशी वळण घेते यावर हा चित्रपट बोलतो . ई सकाळने या चित्रपटाला थ्री चीअर्स दिले असून , सर्व एकपडदा चित्रपटगृहांमध्ये शालेय मुलांना 50 टक्के सवलत देण्यात आली आहे .


मेलबर्न : मैदानावर खडूस वागण्याबरोबरच भेदक गोलंदाजी आणि चिवट फलंदाजी ही ऑस्ट्रेलियन क्रिकेट संघाची वैशिष्टये गेल्या काही वर्षांमध्ये लुप्त झाली आहेत . म्हणजे , खडूस वागणं अगदी आतापर्यंत सुरू होते . . गोलंदाजीही पूर्वीसारखी तिखट राहिलेली नाही आणि फलंदाजीमध्ये तर दुर्दशाच झाली आहे . भारताविरुद्ध मायदेशात सुरू असलेल्या मालिकेमध्ये या उणीवा ठळकरित्या समोर आल्या आहेत . घरच्या मैदानावर ऑस्ट्रेलियाला अडचणीत आणणे हे एकेकाळी आशियाई संघांसाठी दिवास्वप्नच होते . पण यंदाच्या भारतीय संघाने ही कमाल करून दाखविली आहे . पहिली कसोटी जिंकून भारताने चार सामन्यांच्या मालिकेमध्ये 1 - 0 अशी आघाडी घेतली . त्यानंतर दुसरी कसोटी जिंकत ऑस्ट्रेलियाने 1 - 1 अशी बरोबरी केली . आता तिसऱ्या कसोटीत ऑस्ट्रेलिया पुन्हा पराभवाच्या उंबरठ्यावर आहे . यामध्ये सर्वांत ठसठशीत अपयश दिसत आहे ते ऑस्ट्रेलियन फलंदाजांचे ! फलंदाजांची जोडी जमते . . कोहली वैतागतो . . बुमराला बोलवतो अन् . . या मालिकेतील आतापर्यंतच्या सामन्यांमधील आकडेवारीचा विचार केला , तर ऑस्ट्रेलियाकडून सर्वाधिक सरासरी असलेला फलंदाज नॅथन लायन आहे . यावरूनच ऑस्ट्रेलियाच्या सध्याच्या संघातील फलंदाजीतील दर्जा लक्षात येतो . आतापर्यंतच्या तीन सामन्यांत ऑस्ट्रेलियाकडून सर्वाधिक धावा ट्रॅव्हिस हेडने ( 217 ) केल्या आहेत . त्याखालोखाल सलामीवीर मार्कस हॅरिस ( 177 ) , शॉन मार्श ( 175 ) , टीम पेन ( 169 ) यांचा समावेश आहे . पण सर्वाधिक सरासरी नॅथन लायनचीच ( 41 ) आहे . विशेष म्हणजे , या मालिकेमध्ये ऑस्ट्रेलियाकडून सर्वाधिक विकेट्सही लायननेच घेतल्या आहेत . त्याने आतापर्यंत 17 गडी बाद केले आहेत . ' चेतेश्वर किंवा जडेजा अशी नावे आई - वडीलांनी ठेवलीच कशी ? ' मालिकेत दोन्ही संघ मिळून सर्वाधिक धावा चेतेश्वर पुजाराच्या ( 328 ) आहेत . त्यानंतर विराट कोहलीने 259 धावा केल्या आहेत . सरासरीमध्येही पुजाराच ( 54.66 ) अव्वल आहे . मालिकेत सर्वाधिक विकेट्स घेणाऱ्यांच्या यादीत जसप्रित बुमरा ( 19 ) आघाडीवर आहे . ' स्लेजिंग ' मध्ये रिषभ पंत ठरतोय ऑस्ट्रेलियाला भारी चेंडू कुरतडण्याच्या प्रकरणी बंदीला सामोरे जावे लागलेल्या डेव्हिड वॉर्नर , स्टीव्ह स्मिथ आणि कॅमेरुन बॅंक्रॉफ्ट हे तीन चांगले फलंदाज ऑस्ट्रेलियाला गमवावे लागले . या तिघांची जागा भरून काढणारे खेळाडू ऑस्ट्रेलियाला अद्याप सापडलेले नाहीत . वॉर्नरच्या अनुपस्थितीत सलामीचा प्रश्नही ऑस्ट्रेलियाला भेडसावत आहे . त्याच्या जागी सलामीला संधी मिळालेल्या ऍरॉन फिंचवर चहुबाजूंनी टीका होत आहे . सलामीला खेळण्यासाठी लागणारे कौशल्य आणि तंत्र फिंचकडे नसल्याचे मत ऑस्ट्रेलियाच्याच अनेक माजी क्रिकेटपटूंनी व्यक्त केले आहे . फिंचने आतापर्यंतच्या तीन सामन्यांत केवळ 97 धावा केल्या आहेत . आला रे आला . . जडेजा ( पुन्हा ) आला !


वर ' तारक मेहता का उलटा चष्मा ' या लोकप्रिय मालिकेतून डॉ . हंसराज हाथी ही भूमिका साकारणारे अभिनेता कवी कुमार आझाद यांचे ह्रद्यविकाराच्या झटक्याने निधन झाले . मागील काही दिवसांपासून त्यांची प्रकृती ठिक नव्हती . त्यांना मीरा रोड येथील वॉकहार्टस् हॉस्पिटलमध्ये दाखल करण्यात आले होते . तिथेच त्यांची प्राणज्योत मालवली . प्रेक्षकांना सतत हसत ठेवणारे कवी कुमार आझाद हे मुळचे बिहारचे रहिवासी होते . कवी कुमार हे त्यांच्या वाढत्या वजनाने त्रस्त होते . 2010 साली त्यांनी शस्त्रक्रिया करुन ऐंशी किलो वजन कमी केले होते . मालिकांबरोबरच आमीर खानचा ' मेला ' आणि ' फंटूश ' या सिनेमातही त्यांनी भूमिका केल्या आहेत . त्यांच्या या अचानक जाण्यामुळे ' तारक मेहता का . . . ' मालिकेचे शुटींग थांबविण्यात आले आहे . मालिकेला नुकतीच दहा वर्षे पुर्ण झाल्याच्या आनंदात मिटींगचे आयोजन करण्यात आले आहे . पण त्याआधीच कवी कुमार यांनी जगातून एक्झिट घेतली . आपण एका क्लिकवर ताजे अपडेट्स आपल्या मोबाईलमध्येही मिळवू शकता .


गेल्या काही दिवसांपासून चर्चेत असलेल्या ‘कच्चा लिंबू’ या आगामी सिनेमाचा टीझर नुकताच प्रदर्शित करण्यात आला . १ मिनीट २० सेकंदाच्या या टीझरमध्ये काटदरे कुटुंबियांच्या जगण्याचा अंदाज येतो . सिनेमाचा अधिकतर भाग हा ब्लॅक अॅण्ड व्हाइटमध्ये चित्रीत करण्यात आलेला आहे . सिनेमाचा टीझर पाहताना काटदरे पती - पत्नीला करावी लागणारी तडजोड आणि तरीही त्यातही समाधानी असणारं हे कुटुंब नक्कीच अंर्तमुख करायला भाग पाडतं . बेंबीवर नारळ फेकणाऱ्या दिग्दर्शकावर तापसीने साधला निशाणा , व्हिडिओ व्हायरल प्रसिद्ध अभिनेता प्रसाद ओक याचा दिग्दर्शक म्हणून पहिलाच सिनेमा आहे . त्यामुळेही या सिनेमाची उत्सुकता आणखी वाढली आहे . टीझरमध्ये सोनाली कुलकर्णी एका समंजस गृहिणीच्या भूमिकेत दिसते तर सचिन खेडेकर यांनी तिच्या साहेबांची भूमिका साकारली आहे . सोनालीचा म्हणजेच शैला काटदरेचा वाढदिवस तिचा नवरा मोहन अर्थात रवी जाधव विसरला तरी पंडीत साहेब विसरले नाहीत . ते तिच्यासाठी खास केक घेऊन येतात . ती मोठ्या आनंदाने तो केक घरी आणून आपल्या नवऱ्याला दाखवतेही . पण त्यांचा मतीमंद मुलगा बच्चू मधे येतो आणि तो नक्षीकाम केलेला सुंदर केक अगदी अक्राळपद्धतीने खाऊन टाकतो . टीझर प्रेक्षकांना पूर्णपणे खिळवून ठेवायला मदत करतो . गेल्यावर्षी गुढी पाडव्याच्या शुभ मुहूर्तावर सिनेमाच्या चित्रीकरणाला सुरुवात झाली होती . या सिनेमाची कथा अजून तरी गुलदस्त्यात ठेवण्यात आली आहे . पण टीझरमुळे कथा उलगडण्यास मदत होत आहे हे मात्र नक्की . येत्या काही दिवसांमध्ये या सिनेमाचा ट्रेलरही प्रदर्शित होईल , त्यातूनही सिनेमाची कथा कळण्यास बरीच मदत होईल . ‘बालक पालक’ , ‘टाईम पास’ , ‘नटरंग’ , ‘बालगंधर्व’सारखे सुपरहिट सिनेमे देणारे दिग्दर्शक रवी जाधव हे या सिनेमात पहिल्यांदाच अभिनय करताना दिसणार आहेत . दिग्दर्शक म्हणून त्याने आतापर्यंत एकाहून एक सरस सिनेमे प्रेक्षकांना दिले आहेत . पण एक अभिनेता म्हणून तो कसा वावरतो याकडे आता साऱ्यांचे लक्ष लागून राहिले आहे . एक माणूस माझ्या आयुष्यात आला आणि अर्ध्यावर निघून गेला . . बास एवढंच झालं - जेनिफर विंगेट या सिनेमासाठी अनेकांनी चाकोरी बाहेरचा विचार करण्याचा निर्णय घेतला असेच म्हणावे लागेल . ‘होणार सून मी ह्या घरची’ मालिकेचे दिग्दर्शक मंदार देवस्थळी हे या सिनेमाची निर्मिती करत आहेत . तर ‘टिपी’ आणि ‘बीपी’ सिनेमाचा दिग्दर्शक रवी जाधव या सिनेमातून अभिनयात पदार्पण करत आहे . स्वरूप रिक्रिएशन अॅण्ड मीडिया प्रा . लि . प्रस्तुत , टीमवर्क अल्ट्रा क्रिएशन्स निर्मित आणि प्रसाद ओक दिग्दर्शित ‘कच्चा लिंबू’ हा सिनेमा येत्या ११ ऑगस्ट रोजी प्रदर्शित होणार आहे .


इंग्लंडच्या पुरुष संघाने वन डेतील सर्वोच्च धावसंख्या गाठली असतानाच इंग्लंडच्या महिला संघानेही टी - २० क्रिकेटमधील सर्वोच्च धावसंख्येची नोंद केली . विशेष म्हणजे महिला क्रिकेटमध्ये न्यूझीलंडने अवघ्या काही तासांपूर्वीच केलेला विक्रम इंग्लंडने मोडला आहे . इंग्लंडच्या महिला संघाने दक्षिण अफ्रिकेविरुद्ध २० षटकांत तीन विकेटच्या मोबदल्यात २५० धावा केल्या आहेत . तर यापूर्वी न्यूझीलंडने बुधवारीच दक्षिण आफ्रिकेविरुद्ध खेळताना २० षटकांत २१६ धावा केल्या होत्या . इंग्लंड , न्यूझीलंड आणि दक्षिण आफ्रिकेच्या महिला संघाची तिरंगी टी - २० मालिका सुरु असून या मालिकेत बुधवारी पहिला सामना न्यूझीलंड विरुद्ध दक्षिण आफ्रिका तर दुसरा सामना इंग्लंड विरुद्ध दक्षिण आफ्रिका यांच्यात पार पडला . यातील पहिल्या सामन्यात न्यूझीलंडने एका विकेटच्या मोबदल्यात २० षटकांत २१६ धावा होत्या . महिला टी - २० मधील ही सर्वोच्च धावसंख्या ठरली होती . मात्र , हा विक्रम अवघ्या काही तासांमध्ये इंग्लंडने मोडला . दुसऱ्या सामन्यात इंग्लंडच्या सलामीवीर टॅमी बीमाँटने ५२ चेंडूत ११६ धावा तर डॅनियल वेटने ३६ चेंडूत ५६ धावा करत संघाला दमदार सुरुवात करुन दिली . टॅमीने १८ चौकार आणि ४ षटकार मारले . तर वॅटने नऊ चौकार मारले . मधल्या फळीत कॅथरिनने १६ चेंडूत नाबाद ४२ धावांची खेळी करत संघाला २५० चा पल्ला गाठून दिला .


जोहान्सबर्ग : एका नो बॉलने भारतीय संघाच्या हातून चँम्पीयन्स ट्रॉफी निसटली होती . वॉंडरर्स मैदानावर युजवेंद्र चहलने डेव्हिड मिलरला 6 धावांवर बोल्ड केले तो नो बॉल होता . त्यानंतर मिलरने 4 चौकार 2 षटकार मारून 39 धावा केल्या . यष्टीरक्षक क्लासेनने नाबाद 43 धावा करून विजयाला गवसणी घातली . दोघांनी मिळून केलेल्या वेगवान 72 धावांच्या भागीदारीने सामन्याचा चेहरा बदलला . त्या अगोदर शिखर धवनचे शतक आणि त्याला विराट कोहलीने 75 धावा करून दिलेल्या साथीच्या जोरावर भारतीय संघाने 50 षटकात 288 धावा उभारल्या होत्या . पावसाने हजेरी लावली आणि पावणे दोन तासांचा खेळ वाया गेला . नव्या गणितात दक्षिण आफ्रिकेला विजयाकरता 28 षटकात 202 धावा विजयाकरता करायच्या होत्या . दक्षिण आफ्रिकेने 26व्या षटकात 5 फलंदाजांच्या मोबदल्यात 202 धावसंख्येला गवसणी घालून मालिकेतील पहिला विजय नोंदवला . दक्षिण आफ्रिकेची फलंदाजी चालू झाल्यावर मार्करम आणि आमलाने विश्वासाने सुरुवात केली . दोघांनी मागे रेलत काही सुरेख फटके मारले . भागीदारी रंगू लागली असताना मार्करमला वेगाने आत येणाऱ्या चेंडूवर पायचित करून बुमराने पहिला धक्का दिला . त्यावेळी 43 धावा फलकावर लागल्या होत्या . त्याच क्षणी पाऊस आला . पावणे दोन तासांचा खेळ पावसाच्या हजेरीने वाया गेल्यावर स्थानिक वेळ 8.30वाजता पंचांनी खेळ चालू केला . सामना 28 षटकांचा करून 202 धावा करायचे नवे आव्हान पक्के करण्यात आले . म्हणजेच दक्षिण आफ्रिकेला सामना जिंकायला उरलेल्या 124 चेंडूत 159 धावा करायला लागणार होत्या . आमला आणि ड्युमिनी पाठोपाठ बाद झाल्यावर डिव्हीलीयर्सने चहलला दोन षटकार मारत प्रेक्षकांना आशा दाखवली . पण पुढच्याच षटकात हार्दिक पंड्याला षटकार मारायच्या प्रयत्नात डिव्हिलीयर्स बाद झाला आणि यजमान संघाच्या विजयाच्या आशा पुसट झाल्या . त्यानंतर नाट्य घडले . चहलच्या एकाच षटकात डेव्हिड मिलर चांगलाच नशीबवान होता . एकदा त्याचा झेल श्रेयस अय्यरने सोडला नंतर तो बोल्ड झाला तो नो बॉल ठरला आणि फ्री हिटवरही त्याचा झेल पकडला गेला . त्यानंतर मिलरने बॅट तलवारी सारखी चालवली . क्लासेनसह 72 धावांची वेगवान भागीदारी नोंदवताना दोघा फलंदाजांनी प्रेक्षकांचे भरपूर मनोरंजन करणारे फटके मारले . चहलने मिलरला पायचित केले . मग क्लासेनने शांतपणे खेळून नाबाद 43 धावा करत 26व्या षटकात दक्षिण आफ्रिकेचा विजय हाती घेतला . फुलक्वायोने तीन लांब षटकार मारून विजयी धावा काढल्या .


गेल्या अनेक दिवसापासून चाहत्यांसोबतच बॉलिवूडमध्ये दीप - वीरच्या लग्नाची चर्चा सुरु होती . अखेर या दोघांचा लग्नसोहळा नुकताच पार पडला असून अजून देखील त्यांच्याविषयीच्या चर्चा काही केल्या थांबायचं नाव घेत नाहीयेत . अनेकांनी या नव विवाहीत दाम्पत्याला भावी आयुष्याच्या वाटचालीसाठी शुभेच्छा दिल्या आहेत . मात्र या साऱ्यावर अभिनेता जॉन अब्राहम चिडला असून त्याने नाराजी व्यक्त केली आहे . मुंबईतील एका नामांकित ब्रँण्डच्या प्रमोशन इव्हेंमध्ये जॉनने नुकतीच हजेरी लावली होती . यावेळी दीपिका - रणवीर ही जोडी नुकतीच विवाहबंधनात बांधली गेली असून त्यांना तू काय शुभेच्छा देणार असा प्रश्न विचारण्यात आला होता . हा प्रश्न ऐकताच या साऱ्या गोष्टींवर गप्पा मारण्याएवढा वेळ माझ्याकडे नाही , असं जॉन म्हणाला . जॉनचं हे उत्तर ऐकून उपस्थित साऱ्यांनीच आश्चर्य व्यक्त केल्याचं सांगण्यात येत आहे . ‘एखाद्याच्या लग्नावर वायफळ चर्चा करणं म्हणजे स्वतःचा वेळ वाया घालवण्यासारखं आहे . या सगळ्या गोष्टींवर गप्पा मारणं माझ्यासाठी वेळ वाया घालवण्यासारखं आहे . मी या ब्रँण्डच्या प्रमोशनसाठी आलो आहे . त्यामुळे मला काही विचारायचं असेस तर या ब्रँण्डसंबंधी विचारा , असं जॉन म्हणाला . दरम्यान , दीपिका - रणवीरने इटलीमध्ये मोजक्या पाहुण्यांच्या उपस्थिती लग्न केलं असून लवकरच ही जोडी मुंबईमध्ये परतणार आहे . तर जॉन सध्या त्याच्या आगामी ‘बाटला हाऊस’ चित्रपटाच्या चित्रीकरणामध्ये व्यस्त असून हा चित्रपट पुढील वर्षी १५ ऑगस्ट रोजी प्रदर्शित होणार आहे .


चॉकलेट ही लहानांपासून मोठ्यांपर्यंत सगळ्यांनाच आवडणारी गोष्ट . दिवसातील कोणत्याही वेळी चॉकलेट समोर आले तरीही आपण त्याला नाही म्हणून शकत नाही . काळाप्रमाणे याच चॉकलेटमध्ये बरेच बदल झाले . गणपतीच्या दिवसांत बाप्पाला आवडणाऱ्या मोदकाच्या आकारातही हे चॉलेट मोदक मिळू लागले आहेत . मात्र या विकतच्या मोदकांची किंमत जास्त असल्याने ते जास्त प्रमाणात घ्यायचे असल्यास परवडत नाहीत . अशावेळी घरच्या घरी हे चॉकलेट मोदक करता आले तर ? पाहूयात चॉकलेट मोदकांची सोपी आणि चटकन करता येईल अशी रेसिपी साहित्य : पाव कप खवा ( कोरडा करून घेतलेला ) पाव कप पिठीसाखर दीड ते दोन चमचे कोको पावडर कृती : कोरडय़ा केलेल्या खव्यामध्ये पिठीसाखर एकत्र करून घ्या . एका वेळी एक चमचा कोको पावडर घाला . एकत्र करा . परत एकदा एक चमचा कोको पावडर घाला . मिश्रण थोडे घट्टसर होत नाही तोवर कोको पावडर घाला . मिश्रण घट्ट झाले की , त्याला मोदकांप्रमाणे आकार द्या .


मुंबई : गानसाम्राज्ञी लता मंगेशकर यांचा आज वाढदिवस . सोशल मीडियापासून सर्वत्र सध्या या महान गायिकेची चर्चा आहे . याच वर्षी त्यांनी इंडस्ट्रीतील आपली 75 वर्षे पूर्ण केली . त्यानिमित्ताने आज माध्यमांशी लताबाई बोलल्या . त्या म्हणाल्या , अजूनही काही चांगलं माझ्याकडे आलं तर मला गायला आवडेल . जे जे चांगलं ते ते मी गाईन , पण आता मला सिनेमासाठी मात्र गायचं नाही . लताबाईंनी असं सांगून यापुढे सिनेसंगीतात आपल्याला हा आवाज आता ऐकता येणार नाही याची हळहळही उपस्थितांना वाटली . यावेळी बोलताना लताबाई म्हणाल्या , उद्या मला खरंच काही चांगलं गायची संधी मिळाली तर मी गाईन . पण आता मी सिनेसंगीत गाणार नाही . नाॅनफिल्मी असं काही माझ्याकडे आलं त्यातही भक्तीसंगीतासारखं काही नव्या चालीतून तयार होत असेल , तर मला माझा आवाज त्यासाठी द्यायला आवडेल .


दोन विविध स्वभावाच्या व्यक्ति जेव्हा एकत्र येतात तेव्हा एक अफलातून समीकरण तयार होते , या दोघांची लव्हस्टोरी देखील धम्माल असते . स्टार प्रवाहवर या वाहिनीवरील ‘आम्ही दोघे राजा राणी’ या मालिकेतून अशाच एका गोड जोडीची लोभस प्रेमकहाणी प्रेक्षकांच्या भेटीला आली आहे . ‘पार्थ’ आणि ‘मधुरा’ हे दोन राजा राणी या मालिकेत असून ही दोघेही आपापल्या अतरंगी कुटुंबासोबत राहतात . एकत्र कुटुंबात वाढणाऱ्या या दोघांचे त्यांच्या कुटुंबावर अतोनात प्रेम आहे पण त्यांचे तऱ्हेवाईक कुटुंबिय या दोघांच्या प्रेमकहाणीत जबरदस्त तडका देणार आहेत . दोघांच्या राजाराणीच्या संसारात त्यांची कुटुंब काय करामती करतायत हे अतिशय मनोरंजक आणि तितक्याच खुमासदारपणे मांडण्यात आलं आहे . या दोघांची हटके भेट , त्या भेटीचे मैत्रीत आणि त्यानंतर प्रेमात कसे रुपांतर होते हे पाहणे औत्सुक्याचे ठरणार आहे . प्रेमाची गुलाबी छटा असलेली ही रोमँटिक कॉमेडी मालिका संपूर्ण कुटुंबासह पहावी अशीच आहे . संगीता राकेश सारंग यांच्या ‘कॅम्सक्लब’ने या मालिकेची निर्मिती केली आहे . विजय पटवर्धन , समीर चौघुले आणि अभिजित पेंढारकर मालिकेचं लेखन करत असून , संचित वर्तक दिग्दर्शन करत आहेत . मंदार कुलकर्णी , दीप्ती लेले या देखण्या गोंडस जोडी सोबत मिलिंद फाटक , विनय येडेकर , मैथिली वारंग , सुलेखा तळवलकर , शीतल शुक्ल आदी विनोदी अभिनायात मुरब्बी कलाकार यातील भूमिका साकारत आहेत . ‘विकता का उत्तर’ हा हटके गेम शो , ‘गोठ’ , ‘गं… . सहाजणी’ आणि ‘नकुशी… तरीही हवीहवीशी’ या तीन मालिकांना प्रेक्षकांचा उत्तम प्रतिसाद मिळतोय . त्यामुळे ‘आता थांबायचं नाय’ म्हणत ‘स्टार प्रवाह’ उत्तम आशय आणि निखळ मनोरंजनासाठी ‘आम्ही दोघं राजा राणी’ ही मालिका प्रेक्षकांच्या भेटीला आणत आहे . त्यामुळे प्रेक्षकवर्गाचा आकडा वाढवण्यासाठी स्टार प्रवाह या वाहिनीने सुरु केलेल्या आणि विविध विषयांना साद घालणाऱ्या या मालिका प्रेक्षकांना कितपत भावणार हे पाहणे औत्सुक्याचे ठरणार आहे .


शौक बहुत बडी चीज होती है… . असं म्हणतात . पण , आवड ही महागसुद्धा असते हे आपल्याला बॉलिवूडकरांकडे पाहिल्यावर कळते . काही दिवसांपूर्वीच झालेल्या आयफा सोहळ्यामध्ये निर्माता , दिग्दर्शक करण जोहर दीड लाखांची बॅग घेऊन पोहचला होता . पण , तुम्हाला माहितीये का , याहीपेक्षाही महागड्या बॅग्स बॉलिवूड अभिनेत्री वापरतात . आपल्या स्टाइल आणि फॅशन सेन्ससाठी प्रसिद्ध असणाऱ्या या अभिनेत्रींकडे अनेक ब्रॅण्ड्सच्या महागड्या बॅग आहेत . यामध्ये कोणाकडे आठ लाखांची तर कोणाकडे चार लाखांची बॅग असल्याचे दिसते . नेहमीच आपल्याकडे लक्ष वेधण्यात यशस्वी राहणारी अभिनेत्री करिना कपूर खान हिच्याकडे आठ लाख रुपयांपेक्षाही महागडी बॅग आहे . शॉपिंगची आवड असलेल्या करिनाकडे विविध ब्रॅण्डसच्या बऱ्याच बॅग्स आहेत . तिच्याकडे चॅनेल , बॉटटेगा , गॅवेन्ची या ब्रॅण्ड्सच्या बॅग आहेत . तसेच तिच्याकडे तब्बल ८ . २६ लाख रुपये किंमत असलेली हर्म्स बर्किन एप्सॉम ब्रॅण्डचीही बॅग आहे . बॉलिवूडच्या ‘मस्तानी’ला म्हणजेच दीपिका पदुकोणलाही करिनाप्रमाणे हर्म्स बर्किन एप्सॉम ब्रॅण्डच्या बॅगची आवड आहे . याव्यतिरीक्त तिच्याकडे गुसी , चॅनेल ब्रॅण्ड्सच्याही बॅग आहेत . वाचा : ‘बिग बॉस ११’ मध्ये येण्यासाठी या हॉट अभिनेत्रीला चक्क २ कोटींची ऑफर फॅशनिस्टा सोनम कपूरकडे अनेक महागड्या ब्रॅण्ड्सच्या बॅग आहेत . तिच्याकडे चार लाख रुपये किंमत असलेली चॅनेल या ब्रॅण्डची बॅग आहे . तसेच तिच्याकडे डायोर , पॉले का , बालेंसीगा , हर्मीस केली या ब्रॅण्डच्याही बॅग आहेत . प्रियांका चोप्राकडे १०० पेक्षाही अधिक बॅग आहेत . यामध्ये तिला व्हॅलेंटिनो गरवानी रॉकस्टाड हा ब्रॅण्ड सर्वाधिक आवडतो . या ब्रॅण्डच्या बॅगची किंमत जवळपास सव्वा लाख रुपये आहे . वाचा : आदिनाथ - उर्मिला कोठारेच्या घरी हलणार पाळणा अनुष्का शर्माकडे अनेक ब्रॅण्ड्सच्या बॅग असून , तिला फेन्डी मॉन्सटर हा ब्रॅण्ड जास्त आवडतो . या ब्रॅण्डच्या बॅगची किंमत १ . २ लाख रुपये इतकी आहे . तिच्याकडे टोट्स , अलेक्झांडर मॅक्वीन ब्रॅण्डच्या बॅगचेही कलेक्शन आहे . शिल्पा शेट्टीकडे तीन लाख रुपये किंमत असलेली डायोर ब्रॅण्डची बॅग आहे . तसेच तिच्याकडे अलेक्झांडर मॅक्वीन ब्रॅण्डचीही बॅग असून त्याच्या किंमती ७० हजारपासून ते दोन लाखांपर्यंत आहे .


बॉलिवूडचा ‘दबंग’ खान अर्थात सलमान सोशल मीडियावर चांगलाच सक्रीय असतो . ट्विटर आणि इन्स्टाग्रामवरून विविध फोटो आणि व्हिडिओ शेअर करत तो सतत चाहत्यांच्या संपर्कात असतो . सलमानच्या फॉलोअर्सची संख्यासुद्धा सर्वाधिक आहे . मात्र , इन्स्टाग्रामवर सलमान स्वतः फक्त तीन लोकांना फॉलो करतो . या तीन जणांमध्ये एका खास व्यक्तीचाही समावेश आहे . इन्स्टाग्रावर सलमानचे सोळा दशलक्षाहूनही अधिक फॉलोअर्स आहेत पण सलमान मात्र फक्त तिघांना फॉलो करतो . त्यापैकी एक म्हणजे कतरिनाची बहिण इसाबेल कैफ . काही महिन्यांपूर्वीच सलमानने इसाबेलला फॉलो केलं आणि तेव्हा अनेकांच्याच भुवया उंचावल्या गेल्या . कारण कतरिना आणि सलमानचं नाव जोडलं जात असतानाच तिला सोडून तिच्या बहिणीला सलमान का फॉलो करतोय असा प्रश्न अनेकांना पडला . त्यानंतर आता दुसरी व्यक्ती म्हणजे लुलिया वंतूर . सलमान आणि लुलिया वंतूर एकमेकांना डेट करत असल्याच्या बऱ्याच चर्चा ऐकायला मिळतात . किंबहुना बऱ्याच ठिकाणी या दोघांना एकत्र पाहिलं जातं . सलमानच्या कौटुंबिक कार्यक्रमांमध्येही लुलियाची आवर्जून हजेरी असते . त्यामुळे आता इन्स्टाग्रामवर सलमान लुलियाला फॉलो करू लागल्याने पुन्हा एकदा चर्चांना उधाण आलं आहे . वाचा : सारा खानचा न्यूड व्हिडिओ बहिणीकडून चुकून सोशल मीडियावर पोस्ट इन्स्टाग्रामवर सलमान आणखी एका मुलीला फॉलो करतो , जी स्वतः बिस्कीटं बनवून विकते आणि त्यातून मिळणाऱ्या पैशांचा वापर परोपकारी कार्यासाठी करते .


तोंड येणे हा विकार तसा प्रत्येकाला कधी ना कधी होतोच . स्टोमॅटायटिस किंवा माऊथ अल्सर या नावाने वैद्यकीय भाषेत ओळखला जाणारा हा आजार . तोंडात विशेषतः ओठांची आतील बाजू , जीभ , टाळू या भागांवर सूज येऊन ती लालबुंद होतात . तोंडाच्या आतली त्वचा सोलवटून निघते आणि संपूर्ण तोंड आतून घशापर्यंत लाल होते . घशाच्या आतमध्ये किंवा जिभेवर पांढरट थर जमा होतो . जिभेच्या कडा खडबडीत होऊन त्यावर फोड येतात . अनेकदा तोंडात पांढरट , पिवळसर गोल जखमा तयार होतात . यामुळे कुठल्याही चवीचे कोणतेही पदार्थ खाताना जिभेची , हिरड्यांची टाळ्याची खूप आग होते , आवंढा गिळतानाही त्रास होतो . नेमकी काय कारणे असतात - तोंड येऊ नये म्हणून - उपाय - सतत तोंड येणे आणि त्याकडे दुर्लक्ष करणे टाळावे . क्वचित प्रसंगी हा तोंडाच्या कर्करोगाची सुरुवात असते . घरगुती आणि ऐकीव उपाय करण्याऐवजी डॉक्टरांच्या सल्ल्याने तोंडाला आतून लावण्याची आणि पोटात घेण्याची औषधे घ्यावीत . वर्तमानपत्रे आणि टीव्हीवरील जाहिरातीत दाखवल्या जाणाऱ्या औषध मलमांचा बहुतेक वेळेस उपयोग होत नाही . - डॉ . अविनाश भोंडवे , फॅमिली फिजिशियन